Paul Molac : N'eo ket bemdeiz e vez votet eul lezenn evid or yezou ! - Le blog "langue-bretonne.org"\nSetu amañ ar pennad-kaoz am-oa greet e brezoneg gand Paul Molac goude ma oa bet votet d'an 9 a viz ebrel an devez-lezenn a oa bet kinniget gantañ ha gand triweh kannad all evid gwellaad stad ar yezou-rannvro e Frañs.\nCi-après, l'interview originale en breton de Paul Molac après le vote de sa proposition de loi sur les langues régionales le 8 avril dernier. Lire la traduction française dans le message précédent, ci-dessous.\nTraou nevez a zo bet abaoe m'eo bet greet ar pennad-kaoz. P'on-oa komzet asamblez, Paul Molac ne grede ket dezañ e vije bet tra-walh deputeed evid goulenn e vefe karget Kuzul ar vamm-lezenn da studial hag-eñ e oa reiz e peb keñver evid pez a zell ar Vamm-lezenn, just a-walh. Ha bez' ez eus bet. Red eo bremañ gortoz an 22 a viz mae da gleved petra vo bet divizet da vad gand ar Huzul-meur.\nPeseurt santimant eo da hini goude ma vefe bet votet da lezenn gand 247 a zeputeed, ha pa n'eus bet nemed 76 o voti a-eneb ?\nPaul Molac : N'eo ket gand al lezenn e vo echu ar stourm, sklêr eo. Santimant am-eus memestra e cheñch an traou, n'eo ket bemdeiz e vez votet eul lezenn evid or yezou rannvro, yezou Bro-Frans. D'am zoñj, an dud o-deus chenchet ali war ar yezou. Ar pez a zo fromuz deuz eun tu, penaoz ne oa ket deuz or yezou er Stad, en deskadurez, me oar-me, se 'oa mennoz ar velestradurez-kreiz, ar re a zo o ren ar vro en eun doare, kargidi uhel, ar re-ze a ra al lezenn tamm pe damm. Em-oa gwelet erfin ar gannaded, kannaded gwir, dilennet gand ar bobl, a oa savet, ne oant ket a-du gand sonjou ar velestradurez.\nLabour ar hevredigeziou\nKemend-all deputeed, ouspenn 300, biskoaz kemend-all, pa ne oah ket 50 eur bloaz 'zo evid al lennadenn genta, ar wech-mañ oah c'hweh gwech niverusoh. Penaoz kompren ez eo bet êet ar muia niver deuz ar gannaded a-du gand ar hinnigou a-teus greet ?\nD'am zoñj e oa labour ar hevredigeziou o-doa bountet en eur seurt emvod, toud ar re a ra war-dro ar yezou, ar sevenadur pe an deskadurez pe me oar me, evel FELCO (1), ar FLAREP (2) pe er skoliou, eur bern on-oa komzet ganto. Me zoñj din goude al lennadenn genta, o-doa gwelet al lezenn o vond tamm pe damm, adtapet gand ar Sened, greet eun dra bennag a oa souezuz, den ebed ne zoñje e vije adtapet gand ar Sened toud ar pez a oa bet votet gand ar Breujou da genta. Ouspenn-ze, o-deus votet pevar fennad diwar an deskadurez, ar pez a oa bet skarzet er breujou dre intrudu maodiern an Deskadurez tamm pe damm, an ao. Blanquer.\nGoude al lennadenn er Sened, an dud o-deus soñjet ar wech-mañ eo posubl tapoud eul lezenn. Toud ar re-ze a zo bet o weled kannaded e bro Alzas, Okitania, Breiz ha toud… o lared ni on-eus c'hoant 'vefe votet an dra-ze, ar pez a zo bet votet gand ar Sened a zo brao, red eo voti al lezenn heñvel deuz pez a oa bet greet gand ar Sened. Setu eur bern kannaded o-doa sonjet, deom dezi, eur seurt gwask a zo bet laket gand ar bobl a-benn ar fin, ar hevredigeziou a zo eun tamm euz ar bobl, gand ar bobl e bro-Alzas, Katalunia, e Bro-vask… Traou a a zo fentuz pe e Bro-Savoa, Pikardia, pe e Flandrez… N'eo ket anad, n'eo ket bemdeiz e vez komzet euz ar re-ze, o-doa soñjet o-doa eur yez, hag o-doa c'hoant e vije greet eun dra bennag evid o yez.\nEun dislavar etre Macron ha Blanquer ?\nKomzom euz an amzer-da-zond bremañ. Dekrejou a zo da zortial, daoust hag-eñ Blanquer ne jomo ket da ruza ?\nAon 'm-eus e vije greet mod-se, e vo diêz kaoud… Memez evid an tilde. Red eo gweled petra eo signes diacritiques ar brezoneg, ar hatalaneg ha toud. Ne welan ket penaoz e vije bremañ eur barner evid lavaroud n'em-eus ket c'hoant da asanti e vije skrivet Marti gand eun eur pik war an i, 'welan ket. Red eo soñjal ma ne vez ket tud o houlenn e vefe al lezenn, al lezenn a vefe maro forz penaoz. Sklêr eo, eur riskl a zo e vefe skrivet forz petra e-barz, ouspenn-ze.\nN'eus tamm riskl ebed e vefe kaset an afer dirag Kuzul ar vamm-lezenn ? Meur a wech e-neus Blanquer komzet deuz se ?\nPiou a rafe ? Ar gouarnamant ? D'am zoñj e vefe eun tammig iskiz. N'ouzon ket hag-eñ 'teus lennet pez a oa barz Ouest-France (3), ar re-ze a lar prezidant ar Republik a vije fall-gontant… E vije drol ma vije kaset gand ar gouarnamant dirag Kuzul ar bonreiz. Aze ez eus eun dislavar etre Macron ha Blanquer. Ha piou a zo ar mestr ? Se vije iskiz. D'am zoñj e vije diêz kaoud 60 kannad evid kas al lezenn dirag Kuzul ar bonreiz. Piou a oa a-eneb da vad, nemed LFI. Ha lod all deuz LREM. Med penaoz e vije eur seurt emgleo etre Frañs Disuj ha LREM ?\nNi n'on-eus nemed eun devez er bloavez evid lakad lezennou da dremen. Ne vije ket bet posubl ober an dra-ze e-barz LREM, se zo sklêr. 'Barz LREM em-oa gwelet ne oa ket posubl kakad traou mod-se da vond war-raog. Soñjet e oa red kroui eur strollad all evid kas ar yezou bihan war a-raog. Red eo lavaroud memestra e LREM eun tamm mad o-deus votet evid al lezenn, tro-dro an diou drederenn, hag eun drederenn a zo chomet mud pe a zo eet a-\nHirio an dud n'o-deus ket sentet ouz an urziou a oa bet roet gand ar strollad LREM. Didier Le Gac e-noa labouret mad, Kerlogot ive ha Balanant gand ar re Modem ive. Ar pez a blij din memestra, on-oa gwelet kannaded deuz an tiriadou, pe e Breiz, Okitania, Katalunia ha deuz Alzas zoken, peogwir ar re-ze a zo LR, pez a zo eun tammig fentuz, e oa kannaded deuz tiriadou deuz tro Bro-Hall asamblez eneb Blanquer.\nChristophe Castaner, ar mestr en LREM, a oa o c'hoari eur seurt c'hoari drol. E-noa lavaret an traou nemed war ar frêjou-skol, se a oa an diêsa evid lavared ar wirionez. Gwir eo, lod a zo a-eneb krenn e vije roet arhant d'ar skoliou kevredigezel, se zo sklêr. Med d'am zoñj ne oa nemed eun deg bennag evid an niver braz evid ma vije votet ar pennad, ar pez a oa ar justika posubl. Evid ar zoubidigez zoken, d'am zoñj e oa 60 ouspenn, da lared eo ar Breujou 'neus votet kalz evid ar zoubidigez. Se, ma 'teus c'hoant, a ziskouez o-doa chenchet ali an dud.\nPa vez displeget petra eo ar zoubidigez, ar vugale ne reont nemed gand ar yez-rannvro er skol-vamm, an dud n'int ket boazet gand an dra-ze, med posubl eo ober an dra-ze e bro-Hall ? Ne vije ger galleg ebed er skol-vamm ? Med petra 'ta ? Ar vugale-ze ne gomzont ket galleg ? Hag e lavaran dezo, med geo! Ouspenn-ze o galleg a zo mad. Evel just, evid unan bennag n'e-neus ket gwelet ar vugale oh ober se er skol, se zo eur seurt… n'ouzon ket, unan bennag a zeu deuz n'ouzon ket peseurt planedenn.\nBlanquer a zo evid gwir a-eneb or yezou\nBlanquer e-neus kollet kaji beb taol ma zo bet da voti ?\nYa, beb taol, med Blanquer a zo evid gwir a-eneb or yezou, ha bremañ anad eo. Daou zoare e-neus da ginnig an traou dalhmad. Me a zo a-du gand al lezenn Molac, med red eo cheñch anezi. Me a zo a-du gand ar yezou-rannvro, med arabad ober eun dra bennag evid ma vije kelennet.\nDaoust hag-eñ da lezenn a jeñcho kalz a draou ?\nRed eo… Ma ne vije ket tapet gand an dud gand eur youl, ne zervij ket da galz a dra, me lar ar wirionez dit. Evidon-me eo sklêr, eur youl a zo a-dreñv, ez eus tud o-deus c'hoant e vije doujet ouz or gwiriou sevenadurel, setu perag e kav din e vo efeduz. D'am soñj, 'barz pennou an dud, forz penaoz eun treh politikel eo. E Bro-Hall e oa, a lavarjen, eur Stad, eur yez, eur bobl. Mod-se oa eun tammig, hag 'benn ar fin e hellom beza Gall ha komz eur yez all. Me gav din eo eur chenchamant spered.\nNeuze out fier e vefe eul lezenn war da ano bremañ ?\nGouzout a rit, me zo eur paour kêz den diwar ar mêz, al lorh a zo evid ar re a zo veva 'barz kêr. Pa welan pez vez laret 'kostez Ploermel, celui-là il est fier tout comme, c'est pas un compliment. E klaskan ober ma lod, ma vije evid renta servij d'ar yezou, d'ar brezoneg, d'ar galloeg, d'an dud, me zo kontant.\nKomzou dastumet d'an 10 a viz ebrel.\n(3) Hervez kazetenn Ouest-France an 9 a viz ebrel, e-nije prezidant ar Republk disklêriet, e-kerz Kuzul ar vinistred, e oa kerse gantañ e vefe re striz ar gouarnamant abaoe pevar bloaz evid pez a zell ar yezou-rannvro.\nPoltrejou : FB, da geñver ar vanifestadeg a zo bet e Kemper d'an 13 a viz meurz 2021.\nPosté par : Fanch Broudic à 16:30 - Commentaires  - Permalien [#]\nCommentaires sur Paul Molac : N'eo ket bemdeiz e vez votet eul lezenn evid or yezou !


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") speaker:John McGahon (KildareStreet.com)\nSearch only John McGahon Search all speeches\nResults 1-20 of 848,406 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") speaker:John McGahon\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") speaker:John McGahon


em boa - Wikeriadur\nEus em ha boa.\nem boa /Distagadur ?/\nFurm ar verb en devout/kaout e kentañ gour unan an amdremened, en doare-disklêriañ\nTreuzet em boa an hent braz, great em boa kant paz enn hent kar a zo e penn ti Bielon, dizammet oa dija va c'haloun, p'en em gaviz penn-ouc'h-penn gand eur vandenn soudarded a deue euz n'oun doare peleac'h. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 136.)\n« A bell on deut, a bell bras !\n— Diouzh ho toare distagañ ar C'hastilhaneg, em boa douetet e oac'h estrañjour d'ar vro. » — (Youenn Drezen, Sizhun ar Breur Arturo, Al Liamm, 1971, p. 23.)\nLakeet em-oa ze em hredenn. — (Jules Gros, Le trésor du breton parlé Deuxième Partie, 1970, p. 282.)\ngalleg : (j')avais (fr)\nAdtapet diwar « https://br.wiktionary.org/w/index.php?title=em_boa&oldid=305158 »\nDernière modification le 11 Du 2020, à 15:34\nKemmoù diwezhañ degaset d'ar bajenn-mañ d'an 11 Du 2020, da 15:34.


Région_Bretagne - Bretagne.fr > Page Breton - Ar c’henlabour er Rannvro hag en Europa\nKenlabour gant rannvroioù all e Frañs hag en Europa\nE Breizh e kenlabour Kuzul ekonomikel, sokial hag endro ar Rannvro gant an 21 a Vroioù a zo enni. E Frañs e kenlabour gant Kuzulioù ekonomikel, sokial hag endro ar rannvroioù all er fasadenn atlantel e Frañs, ha gant an aozadurioù heñvel e broioù Europa ar wareg atlantel.\nUr c’henlabour a-dost gant ar C’huzulioù diorren\nKevelerien ar c’hKESER eo ar c’huzulioù diorren a gomz en anv ar gevredigezh keodedel. Savet o deus ur rouedad rannvroel ha sinet ur garta evit brudañ soñjoù diazez boutin dezho.\nEvit diskouez e fell dezhañ selaou ar soñjoù a bep seurt a c’hall dont a-berzh ar gevredigezh keodedel e Breizh en deus lañset ar c’hKESER ur c’henlabour a-dost gant ar C’huzulioù diorren en 21 a vroioù hag a dolpadoù-kêrioù a zo er rannvro.\nDevezhioù labour war sujedoù boutin dezho gant kendivizoù war skiant-prenet pep hini, en-dro da hentennoù labour perzhiek ha troet war an amzer-da-zont, sed aze ar pezh a ya d’ober ar c’henlabour-se.\nRak-se e vez kemeret perzh ingal gant ar C’huzulioù diorren en dalc’hoù prederiañ gant bodadoù labour ar c’hKESER.\nUn obererezh prientet asambles gant KESERioù all ar fasadenn atlantel\nPerzhioù boutin zo da rannvroioù ar fasadenn atlantel e Frañs e-keñver an douaroniezh, an dud, ar gevredigezh hag an ekonomiezh.\nOuzhpenn pemzek vloaz zo e vez KESERioù Normandi, Breizh, Broioù al Liger hag Akitania Nevez o labourat asambles evit brudañ o rannvroioù. Kas a reont labourioù heñvel da benn pep hini en e vro ha kemer a reont savboentoù heñvel war sujedoù hag a ya pelloc’h eget o rannvro dezho.\nGallout a reer lenn an holl studiadennoù kaset da benn gant ar c’hKESERioù atlantel e-barzh korn an embannadennoù.\nKemer perzh e kevredigezh KESERioù Frañs\nE kevredigezh KESERioù Frañs emañ KESERioù ar bennvro hag ar re dramor. Pep hini anezho a zileur e brezidant eno.\nUl lec’h evit kendivizout hag eskemm soñjoù eo ar gevredigezh, enni e vez brudet labourioù pep KESER, ha komz a ra en o anv dezho-holl war sujedoù etrerannvroel hag embann a ra savboentoù boutin dezho. Gant lusker enklask lec’hienn KESERioù Frañs e c’haller gwelet embannadennoù ar c’hKESERioù.\nKemer perzh er rouedad sokiomicherel europat : an RTA\nDiazezañ a ra an RTA e labour war zoareoù perzhiek atav, gantañ e c’hall KESERioù ar fasadenn atlantel embann studiadennoù don hag ivez respont d’an enklaskadennoù aozet gant Komision Europa.\nUr rouedad europat evit ar c’henlabour etre KESERioù pe an ensavadurioù heñvel er rannvroioù atlantel eus Frañs, Spagn ha Portugal, eo an RTA. Graet eo evit diorren ar c’henlabour etre an obererien sokiomicherel eus ar gevredigezh keodedel, da lakaat anaout perzhioù dibar ar rannvroioù atlantel hag o ferzh en Europa, ha stankaat an darempredoù gant rouedadoù all savet en-dro d’an takad atlantel.\nGallout a reer lenn studiadennoù ar rouedad treuzbroadel atlantel e-barzh embannadennoù KESER\nRoll servijoù KASR


Klytia - Wikipedia\nDelwenn d'an nimfenn Klytia.\nKlytia (Κλυτία e gregach, latinekaet e Clytia) a oa un nimfenn, merc'h da Okeanos ha Tethys.\nSot e oa Apollon, an Heol, ganti. Met goude ur pennad e kavas gwelloc'h sellout ouzh Leukothea.\nHa glac'haret an nimfenn, ha gwarizi enni. Mont ha reas neuze da ziskuliañ da Orc'hamos, tad eben, gant piv ez ae e verc'h da c'hoari. Hag hennezh ha kondaoniñ e verc'h, dre ma ne oa ket gwerc'hez ken, d'ar marv, ha da vezañ mouget en traezh.\nDroug a savas en doue outi. Ken glac'haret ha ma oa Klytia, ha hi da chom en he noazh, hep tamm na takenn, e-pad nav deiz, war ar reier, da sellout ouzh an Heol en e red, o ouelañ d'o disparti. A-benn an nav deiz-se e teuas da vout melen ha rous. Kastizet e voe gant Apollon : treiñ anezhi a reas en ur vleunienn, an heliotrop pe tro-heol. Hag ar vleunienn a dro he fenn dre ma wel an heol o tremen a-us dezhi.\nEr vojenn-mañ eo mesket Helios, an Heol, hag Apollon-Foibos, doue an heol.\nSkrid orin[kemmañ | kemmañ ar vammenn]\nKontet eo an istor e Metamorfozoù Ovidius.\nAdtapet diwar « https://br.wikipedia.org/w/index.php?title=Klytia&oldid=1770791 »\nKemmoù diwezhañ degaset d'ar bajenn-mañ d'an 24 Gwe 2017, da 14:00.


Keweriusterioù Thunderbird — Thunderbird\nPostelerezh dre ivinelloù\nMerañ ar restroù bras Rannit restroù bras gant Thunderbird Filelink.\nReizhiad hizivadur Thunderbird a wirio ma erounfec'h an handelv diwezhañ, hag e kelaouo ac'hanoc'h pa vo hegerz un hizivadur diogelroez. An hizivadurioù diogelroez a vez bihan (peurvuiañ etre 200 Ke - 700 Ke), ar pezh a ro deoc'h just ar pezh ho peus ezhomm ha da staliañ buan an hizivadur diogelroez. Ar reizhiad hizivadur emgefreek a bourvez hizivadurioù evit Thunderbird dindan Windows, macOS ha Linux e muioc'h eget 40 yezh disheñvel.\nThunderbird a zo ur raktres en open source, ar pezh a dalvez e c'hall pep hini kendeurel mennozhioù, empentadennoù, kodoù, ha gouestlañ amzer evit an implijerien all.\nMake a Donation • Skoazell • Danevellañ ur gudenn\nPellgargañ Thunderbird — Brezhoneg\nElfennoù azgoulennet evit erounit Thunderbird a ra diouer d'ho reizhiad.\nHeuilhit ar sturadurioù-mañ evit staliañ Thunderbird mar plij.\nReizhiadoù ha yezhoù • Petra zo nevez • Buhez prevez\nSikourit ac'hanomp da amprouiñ an diorren diwezhañ degaset e-barzh Thunderbird bemdez en ur ober gant ar ganol distabil Nightly.\nDIWALLIT! Nightly is an unstable testing and development platform, make sure you back up important data regularly!\nSturiadurioù ar c'hemer-perzh\nDanevellañ ur falsleadenn merk pe gwir aozer\nLodennoù an endalc'had-mañ zo ©1998–2020 gant perzhidi hiniennel eus mozilla.org. Endalc'had hegerz dindan termenoù al lañvaz Creative Commons.\nKemer perzh e-barzh ar bajenn-mañ • Treiñ al lec'hienn-mañ


20 a viz Here 1854\ne Honfleur (Calvados)\n28 a viz Here 1905\nAlphonse Allais a oa ur c'hazetenner, skrivagner ha fentigeller gall ganet d'an 20 a viz Here 1854 e Honfleur (Calvados, Bro-C'hall) ha marvet d'an 28 a viz Here 1905 e Pariz.\nBrudet e oa e deroù an ugentvet kantved (ar "C'houlz kaer"), anavezet abalamour d'e bluenn lemm ha d'e fent diskiant. Livet en doa livadurioù difetis: e oberennoù unliv Dastumadenn an tomatez war vord ar mor Ruz gant kardinaled klañv gant taolioù-gwad hag all, kinniget e saloñs an Arzoù Digempoell, a oa bet krouet ur rummad war-raok Karrez gwenn war foñs gwenn gant Kazimir Malevitch, a vez alies anavezet evel ar skouer gentañ. Skrivet en doa ivez Allais, a-raok John Cage pe Erwin Schulhoff, ar sonaozadur bihanour kentañ: e Kan-bale kañv evit obidoù un den meur bouzar a zo ur bajenn wenn rak "ar poanioù bras a zo mut".\n2 Bed Alphonse Allais\nGanet e oa d'an 20 a viz Here e Honfleur (Calvados, Bro-C'hall). Mervel a reas gant ur stankerez eus ar skevent, da heul ur stankadur-gwad, m'en doa e vedisin gourc'hemennet dezhañ chom en e wele e-pad c'hwec'h miz abalamour dezhañ. Ne reas ket van ouzh an ali-mañ ha mont bemdez d'an davarn. D'ur mignon dezhañ a zegase anezhañ d'ar gêr e lavaras e vourd diwezhañ: "Warc'hoazh e vin marv! Kavout a rit se fentus, me ne c'hoarzhan ket avat. Warc'hoazh e vin marv!" Evel m'en doa disklêriet e varvas antronoz, d'an 28 a viz Here 1905 e Pariz.\nAnavezet eo evel un den trenk e fent, arbennigour war gelennadur an diskiant. N'eo ket ken anavezet-se e labourioù skiantel (enklaskoù war ar fotografiezh e liv, hag ur breou evit ar c'hafe liofiliset, koulz ha labourioù war genlakadur ar gom-gwevn).\nE-touez al luskad tamm farserezh en em gave, ezel e oa eus kleub an Hidropated, mont a rae da davarn ar C'hazh Du, a voe rener he c'helaouenn, ha kinnig a reas livadurioù unliv e saloñs an Arzoù Digempoell.\nBed Alphonse Allais[kemmañ | kemmañ ar vammenn]\nTudennoù zo a zeu meur a wezh e skridoù Alphonse Allais.\nAr C'habiten Cap, Albert Caperon e anv gwir, a zo un dudenn a gomz a-dak hag a lavar: "ar bureverezh a zo evel ar mikrob: ne barlanter ket gant ar mikrob. Lazhañ anezho eo a reer!" Pa teu war wel e vez roet rekipeoù koktelioù.\nFrancisque Sarcey, buruteller pezhioù-c'hoari er gazetenn Le Temps ha tudennadur "skiant vat" ar vourc'hizien, a vez meneget e degouezhioù droch-pik-kenañ (ne oa ket prederiet an "aberzhiad" evit kelo-se, ha laouen e oa zoken da vezañ drevezet - sinañ a rae Allais gant e anv, pe c'hoazh Sarcisque Francey — gant ur skrivagner ken speredek. Dre ma oa bet amprestet an doare gant ur skrivagner all, e fellas da Allais sklaeraat an traoù: n'o deus nemet daou zen e Pariz ar gwir da sinañ Francisque Sarcey : me ma-unan da gentañ, ha Francisque Sarcey da eil).\nE meur a zanevell e ra Allais al lu gant tezennoù an armerzhour Paul Leroy-Beaulieu (a oa a-du gant an diwall-bro), e-skeud meuliñ anezho.\nNe chom ket hep leurenniñ François Coppée, Loïe Fuller, Liane de Pougy, Cléo de Mérode, Paul Déroulède ha tud vrudet all er C'houlz kaer.\nGanet e oa bet Alphonse Allais hag Erik Satie un nebeud metroù an eil diouzh egile, er memes straed e Honfleur. En em gavet e oant e tavarn ar C'hazh Du. Lesanvet e oa bet ar sonaozour Esoterik Satie gant Alphonse Allais.\nE miz Gouere 2005 ez implijas Kentañ Ministr Bro-C'hall Dominique de Villepin, e-pad un emvod-kelaouiñ, ar gerioù "brogarouriezh armerzhel". Ijinet e oa bet ar gerioù-se gant Alphonse Allais e-barzh un danevell embannet en dastumadenn « Deux et deux font cinq ». Brogarouriezh armerzhel. Lizher da bPaul Déroulède. Fae a ra ouzh tezennoù ar poufer-e-vro.\nUn danevell bennak e-barzh Al Liamm.\nAlphonse Allais war-dro 1899\nClaude Gagnière, Pour tout l'or des mots, chez R. Laffont, (ISBN 2-221-08255-9)\nAdtapet diwar « https://br.wikipedia.org/w/index.php?title=Alphonse_Allais&oldid=1989632 »\nKemmoù diwezhañ degaset d'ar bajenn-mañ d'an 30 Ebr 2022, da 13:09.


Eflenn, ger ha ger : un diskouezadeg gant Jean-Yves Pennec er Mediaoueg Alain-Gérard\nDiskouezadeg Jean-Yves Pennec\nLe 02/12/2021 • Mis à jour le 02/12/2021 | 16h15\nDa-geñver adkrog ar programm diskouezadegoù e vez degemeret un diskouezadeg oberennoù gant Jean-Yves Pennec betek ar 27 a viz C’hwevrer 2022 er mediaoueg Alain-Gérard.\nGanet eo bet Jean-Yves Pennec e 1958 e Kemper. Studiet en doa ar prederouriezh e Brest hag e Tours a-raok dont da vezañ arzour-neuziañ leunamzer. Diskouez a ra e oberennoù e Bro-Frañs hag en estrenvro abaoe 1997. Hiziv an deiz e labour e Kemper.\nDibarded labour Jean-Yves Pennec a zeu eus an dafar a vez dibabet gantañ. Nemet hag eñ a vefe bet dibabet gant an dafar-mañ 20 vloaz zo : ar c’harchedoù pe ar bourdilhonoù koad elv. Dastumet e vezont gantañ er marc’hadoù ; ar c’harchedoù koad sklaer-se hag a zougen oranjez, kourjetez, kerez, rezin pe c’hoazh brikoli, istr ha kregin, hervez ar mare, a zo dafar nemetañ e labourioù.\nPa vez aterset Jean-Yves Pennec diwar-benn dibab an dafar-mañ e veneg “ar chañs na vez james anezhi” : e atalier e Kemper, ar fet eo bet lakaet en arvar e labour livañ gant ur chanter reneveziñ en e di hag en doa pellaet anezhañ eus e atalier e-pad ur bloavezh, prenestroù hennezh digoreet e-tal d’un liorzhig-legumaj ma azv tomatez dreist-holl hag, erfin, un emgav dic’hortoz gant un dra eus ar pemdez renket e foñs e atalier evit dastum eostadigoù.\n“N’em eus ket komprenet diouzhtu pegen pouezus e teufe da vezañ an dafar-se em labour, emezañ. Met buan-tre ez eus bet un diviz frouezhus etrezomp. Kenderc’hel a ra an diviz-mañ a oberenn da oberenn. Soñjal a ra din em eus kavet ur seurt doubl ha plijout a ra din e teufe eus an hollved plant on tost-tre dioutañ.”\nA-wechoù eo al lizherennoù, ar gerioù pe ar skeudennoù serigrafet war ar c’hoad a awen an arzour hag ur raktres pegañ. Ober a ra-eñ gant un troc’hell ha pasiented evit troc’hañ, kempenn ha pegañ tammoù zo hag evit krouiñ marellerezhioù bihan pe bras, livioù flamm warno.\nAwenet eo Jean-Yves Pennec gant c’hoarioù gerioù pe istor an arz. En e oberennoù e vez mesket un arz gouiziek gant pakadurioù liesseurt hag a ziskouez gwastilli ha madigoù, traouigoù eus ur “sevenadur“ poblekoc’h o doa merket e yaouankiz. Gwechoù all e vez awenet gant goulennoù a zo c’hoazh gant ar studier war ar prederouriezh a voe ha gant ar paotr al lennegezh hag ar barzhoniezh eo c’hoazh. Krouiñ a ra miltammoù bras ha liesseurt-tre tro-dro da demoù evel ar bugaleaj, an ti kentañ, an identelezh, ar maberezh, ar gwechoù kentañ, an treuzkas, an hêrezh arzel, ar sell...\nProgramm an abadennoù tro-dro d’an diskouezadeg\nDiviz etre arz ha lennegezh gant Hubert Haddad, skrivagner, ha Jean-Yves Pennec, arzour\nD’ar Sadorn 11 a viz Kerzu, da 10e30\nTro-dro d’al lizherenn gant Hubert Haddad, romanter, skridarnodour engouestlet, krouer ar gelaouenn lennegel Apulée\nSkriveet en deus Hubert Haddad kalz a levrioù, Palestine (loreet gant ar Priz Renaudot Poche 2009), Le Nouveau Magasin d’écriture ha le Peintre d’éventail en o zouez.\nD’ar Sadorn 11 a viz Kerzu da 3\nGweladennoù an diskouezadeg gant an arzour.\nD’ar Sadorn 15 a viz Genver ha d’ar sadorn 12 a viz C’hwevrer 2022 da 3e\nDu 20/11/2021 au 27/02/2022


Breizh Bocage | GMVA\nBreizh Garzhaoueg zo ur programm rannvroel evit stankaat ar girzhi hag ar c’hleuzioù àr an takadoù labour-douar. Sikour a ra labourerien-douar ar c’horn-bro pa blantont girzhi ha pa savont kleuzioù. Emgav get Didier an Hec, unan ag ar re gentañ é kemer perzh er programm-se e Brandevi.\nPerak kemer perzh er programm Breizh Garzhaoueg ?\nAbaoe ugent vlez zo ec’h omp saverien saout-laezh bio, hag ezhomm hon eus a dakadoù geotek a-leizh. Merzet hon eus buan ne oa ket a c’harzhaoueg etre an takadoù, ha fellout a rae dimp adkrouiñ ar rouedad-se get girzhi ha kleuzioù. Ur choaz ken naturel ha tra, abalamour d’hor mod labour-douar. Setu e oamp bet dedennet buan get programm Breizh Garzhaoueg an tolpad [NGA : kinniget da gentañ get Sindikad kemmesk ar Loc’h hag ar Sal, hag abaoe 2019 get an tolpad] ha lakaet hor boa hon anv. Diaraogourien e oamp pemp blez zo, hag abaoe zo daet tud arall. Amezeion zo o deus plantet girzhi ha savet kleuzioù doc’h o fenn o-unan.\nPenaos emañ kont àr an dachenn ?\nPa oa bet lakaet àr-sav e oamp bet sikouret e-pad tri blez. Meret eo an traoù get an tolpad, a-fet an argant hag al lec’haveiñ. Daet e oa meur a embregerezh evit plantiñ ar girzhi, ha tremenet mat e oa bepred. Evel-just, ar plantadegoù-se a vez graet get asant an amezeion. E-korf tri blez zo bet gellet plantiñ ha sevel 5 km a c’hirzhi hag a gleuzioù. En deiz hiziv ec’h eo ur gwir labour rak ret eo kempenn an traoù ur sort. Evit se zo ezhomm amzer hag un teknik dibar hervez ment ar gwez. Adplantiñ garzhaouegi zo ur striv graet get al labourerien-douar evit gwareziñ kalite an dour.\nPetra eo heuliadoù kement-se ?\nAr programm Breizh Garzhaoueg a zegas traoù mat evit ar meterioù : getañ e c’heller adkrouiñ ur rouedad er spas, chom hep krignat an douar, rak en un takad torgennek ec’h omp, ha kement-se zo ampletus evit al loened hag ar plant tro-dro. Evel-se, ar c’harzhaoueg a glot get hor choaz a-fet al labour-douar. Mat-tre eo al labour-se evit an dud ivez. Kavout a ra dezhe ema spletus evit ar maezoù hag al loened, plijusoc’h evit o endro. Koulskoude, kerse am eus pa ne c’heller ket ober netra c’hoazh gant koad ar c’harzhaoueg. Mat e vefe lakaat ur sikour àr-sav evit meriñ ar c’harzhaoueg àr hir termen, get kevratoù da skouer, evit gwellaat ar c’hempenn ha roiñ talvoudegezh dezhañ, evel ur gevrat karbon er c’horn-bro.


brizhkredennoù | ur blog eo …\nPublié le 07/06/2015 par Yann-Ber\nUr beure bennak e oa aterset ur skrivagner er skingomz, un den priziet mat e skridoù emichañs, pe kenstriver ur priz bennak.\nKomz a rae diwar-benn un tour-tan a oa meneget gantañ en e skrid marteze. Komz a rae eus an diri e spirale (troellenn) pa vije bet gortozet ar ger hélice (biñs) digant un den sañset bezañ arroutet war ar gerioù.\nMat, aze n’emañ ket ar gudenn, lakomp. Komzet en deus da heul eus superstitions (brizhkredennoù) ken kaer ha ken plijus an dud eeun…\nGwellout a ran aze un arvez eus emzalc’h an dud stuziet ouzh ar bobl dizesk.\nDindan ar ger-se an dud stuziet a renk handerc’hadoù al lennegezhioù pobl hag ar gravezioù pobl liessdoueek pe animegek. Ober a reont brizhkredennoù eus ar pezh a zo handerc’hañ ur stuzegezh arall. Tresañ a reont ar stuzegezh arall-se evel brizhstuzegezh, evel anistorek, troet war an unan ha n’eo ket war ar bed, troc’het diouzh an hollved. Distrujañ a reont oberennoù arzel, pe relijiel ar stuzegezh arall dre zianaout o savlec’hiadur er gevredigezh ma ‘z int eskoret.\nHa n’eo ket an dud-se, a gred n’eus nemet o sell a c’hell rentañ kont eus ar bed, a zo kouezhet er brizhkredennoù, a zo troc’het diouzh an hollved, divarrek da zegas d’ o heul ur bruzhunennig kened, da drehontiñ an enkadenn m’ emaint ? Marteze ne well an dud-se er bed nemet furmoù, traezennoù, kouezhet m’ emaint en trap astennet dezho gant brizhstuzegezh ar gevredigezh veveziñ ?\nRa gendalc’ho kanmeulourion vediaouek ar beveziñ gant o frezegennoù goullo ha kendalc’homp dister gant hon hent da sevel ur bed ma vo plas d’ an denion ha n’eo ket d’ o skeud.\nWar un arnod stenwezhañ graet gant enklaskerion er Vrier e derou ar bloavezhioù pemont e klever gwreg ar sorbiennour a lavar da dud Paris : C’hwi oar, ni a selaoue an istorioù-se hogen ne gredemp ket er pezh a oa e-barzh.\nEmzalc’h an dud a zeue gant ur stuzegezh arall a redie an itron d’ en em zigareziñ, da glask displegañ diampart lec’h al lennegezh pobl en o stuzegezh o vont da get.


tabouret pliant haut – snowify.me\nBy snowify on Wednesday, September 6, 2017\ntabouret pliant haut chaise bar pliable tabouret pliant tabouret pliant hauteur assise 60 cm.\ntabouret pliant haut tabouret pliable avec dossier tabouret pliant hauteur assise 65 cm.\ntabouret pliant haut tabouret de bar pliant ikea tabouret pliant hauteur assise 65 cm.\ntabouret pliant haut tabouret populaire tabouret pliant hauteur 55 cm.\ntabouret pliant haut tabouret haut pliant tabouret pliant haut ikea.\ntabouret pliant haut tabouret bar pliant ikea latest tabouret de bar pliant conforama montpellier leroy surprenant chaise bar tabouret tabouret bar pliant ikea with tabouret de tabouret pliant hauteur.\ntabouret pliant haut tabouret pliant pactronille lampion tabouret pliant haut ikea.\ntabouret pliant haut tabouret pliant folk coloris gris vente de chaise de cuisine conforama tabouret pliant hauteur 60 cm.\ntabouret pliant haut best tabouret pliant haut elegant tabouretbar ikea glenn with tabourets de bar ikea with tabouret bar pliant tabouret pliant with ikea tabouret pliant tabouret pliant hauteur assi.\ntabouret pliant haut franklin tabouret de bar a dossier pliant tabouret pliant haut ikea.\ntabouret pliant haut tabouret tabouret pliant hauteur assise 65 cm.\ntabouret pliant haut tabouret tabouret de bar pliant hauteur 65 cm.\ntabouret pliant haut perfect tabouret haut cuisine ikea tabouret de cuisine ikea ikea tabouret haut de cuisine tabouret de bar cuisine design u with tabouret cuisine ikea tabouret pliant hauteur assis.\ntabouret pliant haut tabouret haut pliant lot de 5 tabouret pliant hauteur assise 65 cm.\ntabouret pliant haut tabouret de bar pliant collection teck cendre tabouret de bar pliant hauteur 65.\ntabouret pliant haut tabouret haut de bar clermont ferrand monde photo galerie tabouret haut pas cher pliant de bar with tabouret de bar en bois but tabouret pliant haut conforama.\ntabouret pliant haut tabouret haut pliant titan tabouret haut pliant titan tabouret pliant haut ikea.\ntabouret pliant haut tabouret de bar carrac beige tabouret pliant hauteur 55 cm.\ntabouret pliant haut tabouret haut style vintage pour la restauration tabouret pliant hauteur assise 60 cm.\ntabouret pliant haut manaka tabouret haut de bar tabouret pliant hauteur 65 cm.\ntabouret pliant haut tabouret pliant hauteur 60 cm.\ntabouret pliant haut tabouret pliant haut daccoration tabouret de cuisine design 2312 01311358 sous phenomenal tabouret pliant bois haut tabouret pliant hauteur 65.\ntabouret pliant haut perfect tabouret assise cm toulouse cher stupefiant tabouret tolix soldes de bar industriel conforama bois design with tabouret pliant but tabouret pliant hauteur assise 65 cm.\ntabouret pliant haut tabouret haut pliant titan tabouret pliant hauteur assise 60 cm.\ntabouret pliant haut tabouret cuisine fly beautiful tabouret en plastique gifi strasbourg u une incroyable tabouret de bar scandinave tabouret pliant hauteur 50 cm.\ntabouret pliant haut tabouret pliant gris 100kg max camping jardin pache repose pied tabouret pliant hauteur 55 cm.\ntabouret pliant haut chaise tabouret pliant hauteur assise 65 cm.\ntabouret pliant haut beautiful tabouret haut castorama le havre enfant phenomenal tabouret de bar pas cher fly cuisine ixina pliant gifi with ikea tabouret de bar pliant tabouret pliant haut ikea.\ntabouret pliant haut chaise de bar pliable tabouret de cuisine alinea tabouret de cuisine alinea alinea tabouret haut alin tabouret haut pliable ikea.\ntabouret pliant haut ikea chaises de bar best tabouret de bar pliant blanc ikea with tabouret de bar ikea tabouret pliant hauteur 50 cm.


Pajenn:Le Clerc - Ma beaj Jeruzalem, 1902.djvu/30 - Wikimammenn\nPajenn:Le Clerc - Ma beaj Jeruzalem, 1902.djvu/30\nennan, evit terri ar goagenno, hag o lakat d’eoni, ken ’liez a c’harrek ’vel en dourio Breiz-Izel. Arabad eo ive klask aman aucho plen ha hir, douz ar c’herzet war o zræz, a ve goloet ha dizoloet tro-ha-tro gant al lano. Nan, ar mor Kreizdouarek na zav na na zisken ’vel a ra hon Manch hag hon Osean.\nO c’homz a zo ’vel eur c’han, hag ouz o c’hlevet e seblant d’in klevet mouez ar skrilh pa gan war hon douaro tommet gant heol kreiste. En provansek ’ta e komzont bepred etreze, En o zouez na ve ket a vez, ’vel ma ve siouaz ! en Breiz-Izel, da gomz eur *yez ha nan eo ket ar gallek. An dud ar muian disket a blij d’ê komz, ha kanan\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/30&oldid=107724 »\nKemmoù diwezhañ degaset d'ar bajenn-mañ d'an 15 Gwe 2017, da 15:19.


Ur sizhun, un istor : sizhun 15 - TÉBÉO - 2017 - Base documentaire - Cinémathèque de Bretagne - Gwarez Filmoù - Brittany Film Archives\nMarée noire (pollution) - Pollution - Torrey Canyon (bateau)\nD'an 18 a viz Meurzh, diouzh ar mintin, en doa skuilhet an eoullestr liberian ar c'hant ugent mil tonenn a eoul-maen a oa kaset gantañ. Ul lodennig eus ar mazout-se a oa aet davet an aodoù kerneveurat, met an darn vrasañ, 30 000 tonenn, a oa bet kaset etre Enez-Vaz hag Enez-Vriad.\nAr wech kentañ eo d'ar mediaoù komz eus "lanv du" : un emskiant politikel a zo o tiwanañ diwar an darvoud-se.\nKoulskoude, an teknikoù evit naetaat an aodoù a vo gwashoc'h c'hoazh evit an endro. Divizout a ra da gentañ ar gouarnamant saoz bombezenniñ an Torrey Canyon evit lakaat an tan en eoul-maen, en aner. Neuze e vez skuilhet miliadoù a litradoù a zanvez kimiek : ur gwallreuz ekologel spontus eo. Degadoù a viliadoù a loened a zo lazhet.\nRaymonde hag Yves Albertini, ur c'houblad filmaozerien amatour, o deus filmet stourm dibaouez ar boblañs tro-dro da Aod ar Vein Ruz evit naetaat saotradur al lanv du.


Journal de Renaud Camus, jeudi 21 août 2014\ncréée le vendredi 22 août 2014, 11 h 05\nmodifiée le samedi 23 août 2014, 12 h 18Valframbert, Orne, château de Sarceaux, chambre 1, jeudi 21 août 2014, minuit et quart. Pratiquement sans quitter l’Orne nous avons vogué de merveilles en merveilles, toute la journée, avec seulement ~~~~~~~~~ ~~~~~~ ~~~~~ ~~~~~~~~, ~~~ ~~~~~ ~~~ ~~~~~, ~~~~~ ~~~~~~ ~~~~~~ ~~~~~~~~~~ ~~~ ~~~~~ allègre ligne mélodique. ~~’~~~~~~ ~~~ ~~~~~~~~ ~~ ~~’~~~~~~ ~~~ ~~~~~~~, ~~ ~~~~~~~~, ~~~~~ ~~~~~~~~~~~ ~~~~ ~~~ ~~~~~~ ~~~~~~~~~, ~~~~~~ ~~~~~~~~~ ~~~~~ ~~~~~~~~~~~~~ ~~~~~ ~~’~~~~ ~~~ ~~~~~ ~~~ ~~~~~~~, ~~~~~, ~~~~ pérégrinations ; mais nous ~~~~~ ~~~ ~~~~~~~ ~~~~~ ~~~~~ ~~~~~~~~, ~~~~~ ~~’~~~~~~~~~, ~~~~~ ~~~ ~~~ ~~~~~~~~~ ~~~ ~~~~ ~~~ ~~’~~~~~~ ~~~~ ~~~ ~~~~~~-~~~~~~~-~~~-~~~~~~ ~~~ ~~~ ~~~~~~ ~~~~~~~ ~~~~~~~, ~~~ ~~~~~~~~~ ~~~ tout les dites “~~~~~~ ~~~~~~~~~~”. ~~~~~~ ~~ ~~~~~~~~~~, ~~~~ ~~~ ~~’~~~ ~~~~~~~~ ~~~~~~ ~~~ ~~~~~~~~~~, ~~~~~ ~~ ~~~~~~~ ~~~~~~ ~~’~~~~, ~~ ~~~ ~~~~~ ~~~~~~~~~, ~~~~~~ ~~~~~ ~~~~~ ~~~~ ~~~~~~~~~~ ~~~ ce château de ~~~~~~~~~ ~~~~ ~~’~~~~ ~~~~ ~~~~~, ~~~~~ ~~~~~~~~~~~~~~~ ~~~~~~~ ~~~ ~~’~~~~~~~~ ~~~~~~~~ (~~~~~~~~ ~~ ~~~~~~~~~ ~~~~, ~~~~~ ~~~~~ ~~~ ~~~~~~~ ~~~~ ~~~~~~ ~~~~~~’~~ ~~~~ centre).\nEn ~~~~~~ ~~~~~ ~~’~~~~~~ fait rien d’autre ~~~~ ~~~~~~~~ ~~~~~~~ ~~~ ~~~~~~~~, ~~~ ~~~ ~~~~~~~~ ~~~~ ~~~~~~~~~ ~~~~~ ~~~ ~~~~~~~~~ ~~~ ~~~~~~~ ~~~~~~~~~~ “~~~~~~~~ ~~~ Perche”.\nLes ~~~~~~~~~~, ~~~ ~~~~-~~~~ ~~~ ~~~ ~~~~~~, ~~~~ ~~~ assez grand château ~~~ XVIIe ~~~~~~~, ~~~~~~~~~~~~~~~~ ~~~~~ ~~~~~~~~~ ~~~ XIXe ~~~~~~~. ~~’~~~~~~~~~~~~~ ~~ ~~~~~ ~~~ ~~~~~~~~~~, ~~~ ~~~~~~ ~~~~~~. ~~~ ~~’~~~~~~~~ manoir ~~ ~~~ ~~~~~~~~ ~~’~~~~, ~~~~~ ~~~ ~~ tout d’un château. ~~~~~~ ~~~~ ~~~~~, ~~~ ~~~~~~~~ ~~~ ~~~~~~-~~~~-~~~-~~~~~~~~ ~~, ~~~~, ~~~~ ~~~~~ ~~~~~~ ~~~~~~~ ~~~ ~~~~~~~ ~~~~~~~, ~~~~ ~~~~~~~~~~~ ~~~~~~~ ~~~~~~~. ~~~~~~~-~~~~~~~~~ ~~~~~~ ~~ ~~~~ ~~~~~~ ~~~~~~~, ~~~~~~~~-~~~~~~~~~~~~, bien dégagée, quoique ~~~~~~~~ ~~ ~~~ ~~~~~~~~ ~~~~~~. ~~~~~ ~~~ ~~~~, ~~~~~ ~~~~ ~~~~~, ~~~~~ ~~~~~~~~~~ ~~~~~~’~~ ~~~ ~~~~~~~, ~~~ ~~~~~~~ ~~~~~~~~~~~, ~~~ ~~~~ ~~~~~~~~~, ~~ ~~~ ~~~~~~ ~~~~ ~~~~~~~~, mais, comme beaucoup ~~~ ~~~~~~~, ~~~~~~~ ~~~~~~~~ ~~~~~ ~~~ promenade.\nÀ ~~~ ~~~~~~~~~~~~ ~~~ ~~~~~~~~~~~~~ ~~~~ ~~~~~~~~, ~~~~~ ~~~~ ~~~~~ ~~~~~~ ~~~~~~~~ ~~~ ~~~~~~~~ ~~~~~~~ ~~~ ~~~~~~ ~~~~~~’~~ ~~~~ ~~~~~~~, ~~~ cours d’énergique restauration, ~~~ ~~~~~ ~~~~~~~ ~~~~ ~~~~~ ~~~~~~~ (~~~~~ ~~~~ ~~~~~~~~~~~~~ ~~~~~~~~~ ~~~~ ~~~~~). ~~~ ~~~~~~~ ~~~~ ~~~~~~~~ ~~ ~~~ ~~~~~~~~~~, ~~~~~ ~~~ ~~~~~~~-~~~-~~~~~~~, ~~~~~ ~~~~~ ~~~ ~~~~~~~~~~ ~~ observer que le ~~~~~~~~~ ~~~~~~~. ~~~ ~~~~~~~~~~~ ~~~~~~~~~, ~~~~~ ~~~~ ~~~~~~~~~~~~~~ ~~~~~ ~~~~~ ~~~~~~, ~~~~ ~~~ ~~~~~~ ~~ ~~~~~~-~~~~~~~~, ~~~~~~~ ~~~~ ~~~ ~~~~~~-~~~~~~-~~~~~~~~ ~~~~~~~, ~~~~~~~ ~~~~~~~~~ ~~~~~~~~~~ ~~~ ~~~~, ~~~~ aussi, a meilleure allure.\nCourboyer ~~~~ ~~~~ ~~~~~~ ~~’~~~~~~~~ ~~~~ ~~~~~~~~ ~~~ ~~~~~~~ ~~~~~ ~~~~~~ ~~~~~~~~~ ~~’~~ ~~~~~~~~~ ~~~~~~~~~ ~~~~ ~~~ ~~~~ ~~~ ~~~~~~ ~~~ ~~’~~~~~~~~~~~~~~~ ~~~ ~~~ ~~~ ~~~~~ ~~~~~ parc, avec tout ~~~ ~~~~ ~~~~~ ~~~~~~~~~ ~~~ ~~~~~~~~~~~~~~ ~~~~~~~~~~~~~~~~, ~~~~~~~~~ ~~~~ ~~~~, ~~~~~~~~~~~~ ~~~~ ~~~~~~~, ~~~~~ ~~~~ ~~~~~~~~~~~~ (~~~~~~ ~~~ ~~~~~~~~~~, ~~~~~~~~, ~~~~~~~~~~~~, ~~~~.), ~~~ ~~~~~~~~~~ ~~~ ~~~~~ ~~~~~~ durables que les ~~~~~ ~~~~~~~~~ — ~~~~~~~ ~~~~~~~, ~~~~~. Not ~~~ à ~~~~~~~-~~~~~~~, ~~~ ~~~~~~~ ~~~~~~~~~~~~ ~~~~~~~~~, ~~~ ~~~~~~~ ~~~~~~~~~~ ~~~ ~~~ ~~~~~~~~ ~~~~~~~~~~, ~~~ ~~~~~~~~~~ ; ~~~~~~, ~~~~ ~~~~~~, ~~’~~~~~~~~~~ un peu mystérieuses ~~~~ ~~~~~ ~~’~~~~~~ ~~~~ ~~~ ~~~~~~ ~~~ ~~~~~~~~, “~~~~~~~~~” ~~~ ~~~~~~~~~~ ~~~ ~~~ ~~~~~~~~~, ~~~~~~~~~~~~~ ~~~~ ~~~~~. ~~~~~ ~~~~ ~~~~~~ ~~~~~~~ ~~~~ ~~~ ~~~~~, ~~~~~ ~~~~~ ~~~ haut jusqu’à l’absurde, ~~~~~ ~~~ ~~~~~~~~~~ ~~~~~~ ~~~~~~~~~~ — ~~~ ~~~~~~ ~~~~ ~~’~~~~~~ ~~’~~~~~~~~~~~ ~~~~~~~~~~ ~~~~~~~~~, ~~~~~~ ~~ ~~~ ~~~~~~~~~~~ ~~~ ~~~~~~~~~, ~~~ ~~’~~~~~~~~~~~~~ ~~ ~~’~~~~~~~~~~~ ~~’~~~ ~~~~~~~ ~~~~~~~~~, ~~~ de sa destruction ~~’~~~ ~~~~ ~~~~~~~ ~~~~~~~~ (~~~ ~~~~~ ~~~ ~~~~~~) : ~~~ ~~~~ ~~~~~~~ ~~~ ~~~~~~~ ~~’~~~~~~~ ~~~~~ haut.\nLa ~~~~~ ~~~~~ ~~ ~~~~~ ~~~~ ~~~~ ~~~ ~~~~~~~~ ~~~~~ ~~ ~~~~~ d’avoir renoncé faute ~~~ ~~~~~~ ~~ ~~~~~~~~~~~, ~~~ ~~~~~ ~~~~~~~ ~~~~~~~~~~. ~~~~~~~ ~~~~ ~~~ ~~~~~~~~ ~~~~~~ ~~~~~~~~~~~~~ ~~’~~~~~~~~~~~ ~~~ ~~~~~ ~~~ ~~~~~~~~~~ ~~~ ~~~ ~~~~~~~~~-~~~~~~~~~~~, ~~~~~~~~~~ “~~~~~~~~~~~ ~~~~ ~~~~~~~”. ~~~~~~~~~~~ est un manoir ~~~~~~~~~~, ~~~ ~~~~~~~~~~, ~~~~~ ~~~~~~~~~ ~~~ ~~~~~ ~~~~~~, ~~~~~ ~~~ ~~~~~ ~~~~~ ~~~~~~~ ~~~~ ~~~~~~~ ~~~ ~~~~ ~~~~~~~~~~, ~~~~~ ~~~~~ ~~~~ ~~~ ~~~~~ ~~~~~. ~~’~~~~~~ ~~~~~~~ ~~~~~ fûmes à travers ~~~~~ ~~ ~~~ ~~~~~~~~~~, ~~~~~~ ~~~ ~~~~~~~, ~~~~~~~~ ~~~ ~~~~~~~~ put together, ~~~~~ ~~’~~~~~~ ~~~~~~ ~~~~~~~~ “~~~~~~~~~”, ~~~~~~~~~ ~~~~ ~~~~~~~ ~~~~~~, ~~~~ ~~~~~~~ ~~~~ ~~~~~~~ ~~~~~~~~~-~~~~ (~~~~ vitraux datant de ~~~ ~~~~~~~~ ~~~ ~~~~~~~~~~~~~, ~~~~ ~~’~~~~ ~~~~~~~~ ~~~ ~~~~~, ~~~~~, ~~~~, insignifiants).\nTout ~~~~~ ~~~ ~~~~ ~~~ ~~~~~~~, ~~~ ~~~ ~~~~~ ~~~~~. ~~~~~~ ~~~~~~~~~ ~~~~~~~~~ ~~~~~~ ~~~ ~~~~~~~, la demeure de ~~~~~~ ~~~~~~~ ~~~ ~~~~~ ~~~~~ ~~ ~~~~~~~~, ~~~ ~~~~~ ~~~~~~~ ~~~~~~ ~~~~~ ~~ ~~~~~~ ~~~~~~~ ~~~ ~~~ ~~~~~ ~~~~~~~~~~ ~~ ~~~~, ~~~ ~~~~ ~~’~~~ ~~~~~. ~~~~~~ ~~~ dit Pierre, si ~~~~~ ~~~~~~ ~~~~~~~ ~~~~~ ~~~~ Demeures (~~~~~ ~~~~~ ~~’~~~~ ~~~~ ~~~~~ ~~ ~~~~~ ~~~~~~ “~~~~~~~~ ~~~ ~~~~~~~”), ~~~~~ ~~ ~~~~ ~~~~ ~~~ ~~~~~~~~~~~~~~ “~~~~~~ ~~~~~~~~”. ~~~~ ~~~ foi de mauvaises ~~~~~~~~~~~~~~ ~~~~~~~~~~~~~~~ ~~~~~~~~~~, ~~~ ~~~ ~~~~~~~~ ~~~~~ ~~~~ ~~~~~~~ ~~~~~~~ ~~~~~~~~~~~ ~~~~~~~~~~ ~~~~~~~~~~~. ~~’~~~~ ~~~ ~~~~~ ~~~ ~~~~~~~~ ~~~~~~~ ~~~~~~ ~~~~~, ~~~~~ ~~~~~~~~, ~~~ ~~~~~~~~~~~~~~ ~~~~~~ ~~~~~ à Bellême, dans ~~~~ ~~~~~~~~~ ~~~~~~~~~~ ~~~~~~~~, ~~~~ ~~~ ~~~~~ ~~~ ~~~~~~~. ~~~ ~~~~~~~ ~~~, ~~~~~ ~~~~ ~~~~~~~~, ~~~~ ~~~~~~~ ~~~~~~~~~~~ ~~~ ~~~~~~~~~~~~~~ ~~~ ~~~ ~~~~~~~~~~ ~~~~ ~~~~~~~ ~~~ ~~~~~ et la Grande ~~~~~~~. ~~’~~ ~~~~~~~~~~, ~~~~~~ ~~~~~ ~~~~ ~~~~~~~~~~, ~~~~~~~~~ ~~~~~ ~~~~~ ~~~ ~~~~~~~~~~~~~, ~~~~ ~~~ ~~~~~~~, ~~~~~~~-~~~~~~ (~~~ ~~~~~~~~ ~~~~~~~-~~~~~~ ? — ~~~~, ~~~ ~~~ ~~~~~~ ~~~~) ~~~ l’écrivain.\nEnchantés ~~~ Tertre nous filâmes ~~~~ ~~~~~~~~ ~~~ ~~~~~ ~~~~~~~ ~~~~~~~ ~~~~ ~~~~~~~~ ~~~~~ ~~~ ~~~~~, ~~~~~ ~~~~~~~~~~~~~~~ ~~~ ~~~ ~~~~ ~~~~~~~~ ~~~~~ ~~~~~. ~~~~~ ~~~~~~~~ ~~~ ~~~~~~~~ ~~~ ~~~~~ ~~’~~~~ ~~ Mamers, vîmes à ~~~~~~-~~~~~~~~ ~~~ ~~~~~~~~-~~~~~~ ~~~ ~~~~ ~~~~~~~ ~~~~ ~~~ ~~~~~~ ~~’~~~~~~ ~~~~ ~~~~~~ ~~~ ~~~~~ (~~~~~~ ~~~ ~~~~~~~~~), ~~~~~~~~~~~~ ~~~~~~~~ ~~~~ ~~~~~ ~~~~~~ ~~~~~~~~~ ~~~ ~~~~~ ~~~~~~ ~~~ arrivâmes sur les ~~~~~ ~~~~~~~ ~~~ ~~~~~~~~ ~~~ ~~~~~~~~~, ~~~~~ ~~~ ~~~~~ ~~~~~, ~~~~~~ “~~~~~~” ~~~ ~~~~~~~~ ~~~~~~~~~ ~~~, ~~~ ~~~~~ ~~~~~~~~~~~ ~~~ ~~~~~~~~ ~~~~~~~~ ~~~~ ~~~~~~~~ ~~~ ~~~ ~~~~~ posâmes nos effets, ~~~~~ ~~~~~~~~ ~~~~~. ~~~~~~~~~ ~~~~~~ ~~~~~ ~~~~~~~~~~~~, ~~~~~ ~~~ ~~’~~~~~~ ~~~~ ~~~~~~ ~~~~ ~~~ ~~~~~~~~~~, ~~~~~~ ~~’~~~ ~~~~ ; ~~~~~~~~~~~~ ~~~ ~~~~~~~ ~~~ ~~~ ~~~~~~ ~~’~~~~~~~~ ; ~~~~~~ ~~ Carrouges en effet, ~~ ~~~~~~~~~~~~ ~~~~~ ~~~~~~~~~~~~~ ~~~~~ ~~~~ ~~~~~~~~~ ~~~~~~~~~ ~~~~~ ~~ ~~~~~~~~~~~ ~~~~~~~ ~~~~ ~~~~~~ ~~~ ~~~~~~~~ ~~~ ~~~~~~~~~~~ ~~~~~~~~ ~~~~~ ~~~ ~~~~~~~ ~~~~~~~~~~, ~~~ ~~ ~~~~~~ ~~~~~~~~~~~~ de nos efforts ~~~~ ~~~~ ~~~~~~~~~~ ~~~~~~~~~~~ ~~~~~~~~~~~~ ~~~ ~~~~~~~, ~~~~ ~~~~~ ~~~ ~~~~~~~~~ ~~~ ~~~~~~ (~~~ ~~~’~~~ ~~~~ ~~~ ~~~~~~, ~~~~~ ~~~~~~~~~ ~~~~~ ~~~ ~~~~~ ~~ Carrouges-bourg).\nÉgalement ~~~~~~~~~~ ~~~~~ parut dans ces ~~~~~~~~~~~ ~~~~ ~~~~~~~~~~ ~~~~~~ ~~ ~~~~~~~ ~~~~~~~~, ~~~ ~~~ ~~’~~~~~~~~, ~~~~~~ ~~~~ ~~~~~ ~~~~~~~ ~~~ ~~~~~ ~~~ ~~~~~~~~~ ~~ ~~~~~ ~~~~~~. ~~~ ~~~ ~~~~~~, ~~~~~~ ~~~~~~~ ~~~ pauvre Camus — ~~~ ~~~~~~~, ~~~ ~~~ ~~ ~~~~~~~~~ ~~~~~~, ~~~~~ ~~~ ~~~~~~ ~~~ ~~~~~~~~.\nvoir l’entrée du jeudi 21 août 2014 et ses 73 images dans Le Jour ni l’Heure


Kaozeal:Kib vell-droad ar bed 2010 - Wikipedia\nKaozeal:Kib vell-droad ar bed 2010\n2 Taolennoù gant ur patrom ?\n4 Plantañ pour\nKlasket em eus lakaat skeudenn logo ofisiel ar Gib met ne zeuan ket a-benn (s.o. meneg 150 px e ruz, e krec'h ar bajenn, er voest). Unan bennak a c'hallfe displegañ din penaos ober evit an traoù gant gwirioù miret ? Kavet em eus ar skeudenn-mañ war http://en.wikipedia.org/wiki/2010_FIFA_World_Cup#Group_stage --glombzh 13 Mez 2010\nMa 'z eo ur skeudenn gant gwirioù miret strizh n'omp ket aotreet he lakaat er wiki. Me gred eo ret kaout an aotre digant oberour ar skeudenn evit embann anezhi.--Gwendal 15 Mez 2010 da 08:38 (UTC)\nd.l.e. er yezhoù all e vefent aet da choulenn gant an oberour (ar FIFA) ? --glombzh 15 Mez 2010 da 23:37\nKlasket em eus, met en aner betek-henn... Ne zlefe bezañ diaester ebet gant ar gwirioù peogwir e kaver al logo-se er pennad gallek fr:Coupe du monde de football de 2010. --Llydawr 15 Mez 2010 da 21:52 (UTC). A-benn ar fin on deuet a-benn gant ur skeudenn PNG, kavet er pennad katalanek ca:Copa del Món de Futbol de 2010. --Llydawr 16 Mez 2010 da 06:50 (UTC)\nEvit ar poltriji dre vras e vez ret kaout asant ar perc'henn, met evit ar pezh a denn d'ul logo, pe d'ur merk ez eus reolennoù ispisial. Disheñvel int eus un dachenn d'egile. Ha dre m'emañ Breizh gant ar memes lezenn ha Bro-C'hall e c'hellomp enrollañ ar skeudenn-mañ en hor wiki digudenn (evel ma 'vez displeget amañ), ar pezh n'eo ket aotreet a zo lakaat war Wikimedia Commons. --Y-M D (kaozeal) 16 Mez 2010 da 08:17 (UTC)\nNeuze ma komprenan mat n'a ket en-dro ar c'hod Skeudenn:FIFA_2010.svg|150px peogwir n'eo ket bet enrollet ar skeudenn-mañ war ar wiki brezhoneg , padal ez a en-dro ar memes kod war fr:Coupe du monde de football de 2010 e galleg peogwir eo bet enrollet ar skeudenn war ar wiki galleg. Penaos e reer da enrollañ war ar wiki brezhoneg ? (din da chouzout evit ur wech all)--glombzh\nrespontet eo bet din gant Llydawr war ma fajenn bersonel, sklaer an traoù, trugarez -glombzh 16 Mez 2010 da 21:33 (UTC)\nEilet am eus war ar servijer ur skeudenn e .svg (Skeudenn:FIFA 2010.svg) kalz gwelloc'h evit labourat. N'eus forzh peseurt ment a lakaer dezhi e chomo brav an disoc'h. N'eo ket gwir evit ar skeudennoù e .png. Kinniget 'm eus distruj ar re all (Wikipedia:Pajennoù_da_nullañ).--Gwendal 17 Mez 2010 da 09:41 (UTC)\nTaolennoù gant ur patrom ?[kemmañ ar vammenn]\nMerzhet 'm eus e oa ur pezh pakad evit taolennoù an disoc'hoù.\nBet on o sellout er Wiki gall hag evit ar pezh a denn d'an taolennoù hag a renabl ar poentoù hag an disoc'hoù e vez implijet ur patrom ganto. Aes e seblant din e lakaat e brezhoneg, ha d'am soñj e vefe kalz aesoc'h deoc'h implijout anezhañ eget rankout implijout kod Wikipedia bep tro. Ouzhpenn-se e vefe sklaeroc'h diabarzh ar pennad evit an dud a fellfe dezho kemmañ anezhi ha ne gomprenont ket kalz tra er c'hodiñ.\nAnvet eo ar patrom-se "Poule" e galleg. Er geriadurioù em eus kavet ar ger Poull evit ar brezhoneg. Mat eo deoc'h ? --Y-M D (kaozeal) 16 Mez 2010 da 08:40 (UTC)\nSetu bet savet ha troet ar patrom ganin, Patrom:Poull an hini eo. Aes-tre eo da implijout, met ma 'vefe an disterañ goulenn e vin amañ evit respont. --Y-M D (kaozeal) 16 Mez 2010 da 13:26 (UTC)\ndispar, trugarez vras, talvoudus kaer e vo ar patrom ac'h eus savet. Gwir eo e oa un tamm luziet betek-hen ar c'hodiñ, un tamm bitellat am boa graet diwar ur pennad e katalaneg met un toullad traoù na zeuen ket a-benn da cheñch. Kalz gwelloc'h eo lakaat taolenn an disoc'hoù e-kichen hini ar poentoù da skouer. Ober a rin ar cheñchamantoù er c'hodiñ oc'h ebarzhiñ ar patrom nevez-mañ diouzhtu pa 'm bo un tammm amzer da lakaat ma fri e-barzh. --glombzh 16 Mez 2010 da 19:04 Ur goulennig : ar meneg (UTC) e fin ar sinadur a dalvez petra ? Eur an urzhiataer ?\nEvit UTC gwelout:UTC.--Gwendal 16 Mez 2010 da 17:23 (UTC)\nUn dra a vank er patrom eo n'eo ket raktreset resisaat ar c'hoarierien o deus lakaet ar palioù (etre kromelloù dindan an disoc'h emañ anv ar c'hoarier hag e peseurt munutenn en deus plantet e-barzh). Un doare simpl a vefe da ouzhpennañ se ? o c'houzout 1. ne vez pal ebet a-wechoù 2. e c'hall bezañ kalz palioù ha hir ar meneg neuze (s.o. krogad Alamagn-Aostralia da skouer - aze an anvioù hag ar vunutenn a c'hallfe bezañ war 2 linenn ma vez aesoc'h evit ar c'hinnig) --glombzh da 19:18 (UTC) (trugarez Gwendal evit istor an UTC)\nAn doare ac'h eus implijet a gavan efedus hag eeun. --Y-M D (kaozeal) 18 Mez 2010 da 19:14 (UTC)\n"Kib vell-droad ar bed 2010" eo titl ar pennad. Koulskoude n'eo ket ret ober ar c'hemmadur mell-droad > vell-droad en degouezh-se. Hag evit ar bloavezh e kavfen reishoc'h ober gant un araogenn evel e meur a yezh all (afrikaneg "in", katalaneg, spagnoleg, galleg "de"), kentoc'h eget ober evel e saozneg hag e galleg arnevez, hep araogenn ebet. --Llydawr 18 Mez 2010 da 19:26 (UTC)\nA-du a-walc'h ganit. Lakaet an anv-mañ diwar patrom hini 2006 met gwelloc'h a c'haller kavout moarvat. Kib mell-droad ar bed e 2010 ? --glombzh 18 Mez 2010 da 20:16 (UTC)\nDiaesterioù o deus ar gembraegerien ivez gant an anv-se, war a seblant. Sellit ouzh cy:Sgwrs:Cwpan y Byd Pêl-droed 2010. --Llydawr 23 Mez 2010 da 10:22 (UTC)\nPlantañ pour[kemmañ ar vammenn]\nSouezhet on o lenn Gwellañ planterien palioù. Moarvat ez eus tud o komz evel-se. Met un tamm poan am eus gant ar plantañ palioù. Met n'eus ket brezhonekoc'h er marc'hallac'h?Bianchi-Bihan 27 Mez 2010 da 21:28 (UTC)\nYa, kompren a ran da evezhiadenn. Cheñchet em eus : Lakaerien palioù. Liorzhadenn vat dit, moarvat n'eus ket bet re a freuz ez liorzh legumaj gant tennoù c'hoarierien o mailhurenn c'hlas glombzh 7 Gouere 2010 da 20:54 (UTC)\nAdtapet diwar « https://br.wikipedia.org/w/index.php?title=Kaozeal:Kib_vell-droad_ar_bed_2010&oldid=765514 »\nKemmoù diwezhañ degaset d'ar bajenn-mañ d'an 7 Gou 2010, da 20:55.


Gouere | 2011 | Soubenn ar geek\nDielloù evit Gouere, 2011\nA Lollypop or a bullet – 2\nPosted in Levrioù bannoù-treset on Gouere 31, 2011 by geekezig\nSpi em boa en ur stumm e vefe A lollypop or a bullet un istor faltazi. N’eo ket tamm ebet. Goude ul levrenn gentañ kevrinus ha gant un aergelc’h trist e vez en eil un aergelc’h feulz. C’hoarvezout a ra ur bern traoù spontus (meur gwirheñvel memestra) ha kreñvoc’h kreñvañ eo ar santad digenvez a zo gant an div harozez. Kregiñ a ra an harozez da sellet un tamm tro-dro dezhi hep bezañ ken pennek hag a-raok met a-benn ar fin e vo start dre ma welo tuoù fall ur bern tud. Un istor dedennus-tre eo, ur manga berr met efedus ha brav zoken ma ne echu ket mat penn-da-benn. Un dizoloadenn a-feson.\nNe heulian ket kalz a “vlogoù BT” a-benn ar fin hag anzav a ran diouzhtu n’anavezen ket hini Jéromeuh. Kavout a raen fentus avat lenn istorioù fentus diwar-benn buhez pemdez ur paotr heñvelreviad. Seblantout a rae din bezañ un tamm ‘maez diouzh ar pezh vez lennet da gustum war ar rouedad. Skañv eo tresadennoù Jéromeuh, leun a livioù. N’eus ket kalz a labour war an endro, an tudennoù a zo a-bouez. Istorioù ‘zo ha zo fentus, kavet mat, kontet mat. Reoù all n’int ket kemen.\nAr pezh em eus kavet un tamm torr-penn gant an dastumadenn-mañ ez eo e vez lennet re vuan. N’eo ket bet labouret kalz war an dibab istorioù (pe neuze ne vez ket merzet!) rak a-benn ar fin e vez ordin un tamm memes traoù. (Romantelezh, koublad traoù ha seurt-se) Daoust hag e vo levrennoù all gant istorioù un tamm disheñvel ? N’ouzon ket, met n’on ket bet kendrec’het gant Les petites histoires viriles…\nPosted in Levrioù bannoù-treset on Gouere 29, 2011 by geekezig\nPosted in Filmoù on Gouere 25, 2011 by geekezig\nThe Chaser a zo evidon-me ur film dispar. Un doare Seven e Seoul. Dre ret e oan dedennet evit gwelet eil film ar sevener neuze, deuet er-maez er c’hwec’hkorn gant an titl The Murderer. Kontañ a ra istor un den, o chom e Sina en ur gumuniezh korean a zo du-hont. E wreg a zo aet da vevañ e Korea ar Su, ne ro ket keloù ken met dle ar veaj a zo war e chouk. Kinniget e vez dezhañ mont da lazhañ un den e Korea evit gounit peadra da restaol e dle. Profitañ a raio eus ar “veaj” evit klask war lerc’h e wreg.\nUr bern traoù a zo er film : taolenn ur gumuniezh gwelet fall en he bro orin, raktres ar muntr, klask war lerc’h ar wreg ha goude-se klask distreiñ d’ar gêr. Kazi re a draoù. Istor ar wreg a seblant diazez ar film (mod all ne vefe istor ebet) met a-benn ar fin n’en deus ket kalz a bouez en hollad ha zoken ez eo un tamm drol an displegadenn er fin.\nKouezhañ a ra an haroz en ur pech hag adalek ar mare-se e vo luziet a-walc’h an traoù dre ma klasko piv a zo a-dreñv ar pech-se en ur dec’hout war memes tro. Tudenn an den en deus kinniget al labour dezhañ a zeu neuze da vezañ pouezus-tre. Feuls-tre eo warlerc’h, kalz emgannoù, redadegoù kirri hag all. Kazi re, goude ur prantad ne vez ket komprenet kalz-tra ken, ne seblant kaout an tammoù-se pal ebet. Un dra torr-penn spontus a zo ouzhpenn, an den ar ra war-dro ar stern a oa klañv gant Parkinson moarvat, fiñval a ra ar stern dibaouez, zoken e-kerzh talennoù sioul (an haroz o kouskat da skouer). Ur wech e vez merzet an dra-se (pellig a-walc’h em eus me lakaet, tapet ma oan gant an istor ha tout a-raok) ne weler netra all. A-benn ar fin e seblant Hwanghae bezañ diazezet war ur bern traoù a blije d’ar sevener met n’halle ket mont pep tra er senario hag e plas klask displegañ en deus bet c’hoant sevel ur bern traoù bamus (ar redadegoù otoioù da skouer) en ur implijout un doare da frammañ evit luziañ pep tra ouzhpenn. Un dipit.\nEchu eo! Echu gant filmoù Harry Potter gant eil lodenn ar seizhvet. D’am meno ne vank ket kalz a dra keñveriet gant al levr. Met en ur stumm, dre m’am boa soñj mat eus ar pezh a c’hoarveze ha dre m’eo nerzhusoc’h (dre ret, dre ma tremen muioc’h a draoù hag emgannoù a bep seurt dreist-holl) eget ar film kentañ n’on ket bet souezhet ken brav. Plijus eo ar film, fromus ha tout met sioù a zo ivez. Hegaset on bet un tamm gant an 3D, ur bern skeudennoù a zo dispizh ha servijout a ra evit petra? Div lodenn er film… Ur vezh un tamm. Mod all eo hir un tamm, da vareoù zo e oan o soñjal “buanoooc’h” eveljust e krou-se ur suspens ha tout met seblantout a rae din hir spontus keñveriet gant al levr! Un tamm dipitet e oan ivez gant an doare da ziskouez ar re varv, gwall brim (bon, n’eus ket tu da dremen pemp munut war ur c’horf marv met n’eus ket tu da “zegemer” ar c’heloù ken buan all). Plijet on bet gant ar c’hlozadur, en defe gallet bezañ lu met a dremen mat a-benn ar fin. Setu un tamm digempouez eo evidon met plijus eo. Marteze e vez meizhet gwelloc’h en ur sellet div lodenn ar 7 diouzh renk ? Ret e vo din klask.\nPosted in Filmoù on Gouere 24, 2011 by geekezig\nAn deiz all e oan kouezhet dre zegouezh war un tamm fentus-tre eus ar 27 Dresses er skinwel. Kavet em boa dispar awalc’h tudenn ar c’helaouenner hag an darempred etre an daou, ur seurt ping-pong frazennoù flemmus. Dre ma n’em boa ket gwelet ar penn-kentañ e oan chomet a-sav met soñjet e vefe ret din e welet a-bezh.\nDeuet on a-benn d’e welet neuze. Bon, setu, ur gomedienn romantel klasel-tre eo. Jane a zo sod gant he rener met eñ ne verz netra. Mod all e sikour he mignonezed da aozañ o eured hag ordin e vez dimezel a enor gant robennoù a bep seurt. Lenn a ra gant aked rubrikenn an euredoù a vez er gelaouenn d’al lun, dreist-holl pennadoù “Malcolm Doyle”.\nKejañ a ra gant Kevin a zo heuget gant an euredoù hag a glask lakaat anezhi da welet n’eo ket yac’h sikour ordin ar reoù all hep kaout plijadur evel ma ra. Ar gwashañ tout a vo eveljust, pa tistroo c’hoar vihan Jane da New York hag e c’houlenno digant he c’hoar aozañ hec’h eured gant George (rener Jane). N’eus netra ispisial er film a-benn ar fin, estreget dilhad a bep seurt eveljust hag un toullad prantadoù dreist etre Jane ha Kevin (ar robennoù, an davarn hag all). Evidon-me n’eus kazi nemet se a dalvez ar boan er film ha poan ‘m eus bet gant al lodennoù all ken lu ma seblant Jane ha ken hegasus m’eo he c’hoar.\nUr mennozh diazez fentus awalc’h, aktourien mat met un digempouez spontus etre ar c’houblad harozed hag al lodennoù all a lak ar film e-touez ar re kamm, o defe gallet bezañ saourus met a zo un tamm dipitus.\nPosted in Levrioù bannoù-treset on Gouere 24, 2011 by geekezig\nSetu, echu eo Pluto ! El levrenn-mañ e vo komprenet pep tra (piv e oa Pluto er penn-kentañ hag all) hag emgann fin ne vo ket dres an hini raktreset. Brav-tre eo ha klozañ a ra an istor en un doare fin ha soutil. Ur gwir oberenn diwar-benn petra eo an denelezh hag ar brezel eo Pluto. Klasel!


Rodiom - Wikipedia\nRuteniom – Rodiom – Palladiom\nNiver atomek 45\nAozadur elektronek [Kr] 4d8 5s1\nSkin atomek 134,5\nTolz atomek 102,90550\n1 gram poultr, 1 g gwasket, 1 g poultr adteuzet\nUn elfenn gimiek eo ar rodiom ; Rh eo e arouez kimiek, 45 e niver atomek ha 102,905 e dolz atomek. Ur metal ardreuzat eo.\nTeskad ar palladiom (TaP) a reer eus ar metaloù ardreuzat 45Rh, 44Ru, 46Pd, 76Os, 77Ir ha 78Pt.\nUnan eus ar metaloù ralañ en Douar eo ar rodiom, alese e briz uheloc'h eget hini an aour ; diaes eo e dennañ eus kailhoù ma vez kemmesket gant palladiom, platin, argant hag aour.\nNebeut-tre ag elfennoù eus TaP a vez tennet eus an douar, war-dro 400 tonennad e 2011, enno un 20 tonennad rodium hepken a vloaz da vloaz. Eus Suafrika e teu ar rodiom dreist-holl (war-dro 80 %), heuliet gant Rusia. Diwar skiriadur derc'hanel izotop an uraniom-235 235U e teu rodiom, neuze e c'hallfed e genderc'hañ dre implijout uraniom kozh ar c'hreizennoù nukleel ; ret e vije avat mirout izotopoù skinoberiek ar rodiom degadoù-pad a-benn izelaat o skinoberiegezh, ar pezh na dalvezje ket ar boan hervez reolennoù an armerzh.\nGant ar c'himiour saoz William Hyde Wollaston e voe hiniennekaet ar rodiom e 1803, diwar un tamm kailh platin deuet eus Suamerika. Eus an henc'hresianeg ῥόδον rhodon, "liv roz" e teu an anv rodiom.\nUr metal kalet liv an argant eo ar rodiom, 12,45 g/cm3 e zouester. E 1 964°C e teuz, en ur lonkañ oksigen a vez advannet en aergelc'h pa zistro ar metal da galet. E 3 695 °C e verv.\nUhel eo disvannusted ar rodiom, da lavaret eo ez adkas an darn vuiañ eus ar gremm a sko outañ (gwarellvaez pe c'houloù.\nNe c'haller ket oksidañ ar rodiom, zoken dre e dommañ ; ne vez taget gant trenkenn ebet, hogen tu zo d'e zileizhañ un tammig en dour real (HNO3 + 3HCl).\nPetra bennak ma 'z eo + 3 niver oksdidadur ar rodium peurliesañ ez eus bet gwelet stadoù + 0 betek + 6.\n103Rh eo an izotop nemetañ a gaver en natur a-douez ar 25 skinizotop a anavezer, eus 93Rh betek 117Rh.\nGreanterezh : 80 % eus ar rodiom a vez kenderc'het a ya da fardañ emdroerioù treluskel evit ar c'hirri-tan a-benn digreskiñ ar saotradur. Er gwer e lakaer rodiom ivez, war ar melezourioù pergen en abeg d'e disvannusted uhel. Lakaet e vez e kendeuzadoù platin ha palladiom evit ma ne verglfent ket ; en ardivinkoù a labour e gwrezverkoù uhel (fornioù da fardañ gwer, da skouer) ez arverer ar c'hendeuzadoù-se. Kenstokoù tredanel a vez gwisket gant rodiom evit na verglfent ket.\nBravigerezh : plakennet e vez an aour gwenn gant rodiom evit ma vije skedus, hag an argant evit ma ne vije ket oksidet. Lod bravigoù ker-ruz zo e rodiom penn-da-benn daoust da galeter ar metal-se.\n↑ United States Geological Survey (en) Liamm oberiant 19 HER 12\nAdtapet diwar « https://br.wikipedia.org/w/index.php?title=Rodiom&oldid=1899499 »\nKemmoù diwezhañ degaset d'ar bajenn-mañ d'an 5 Ebr 2021, da 13:42.


Gwenvael Delanoë : « Mont da furchal » - Spered ar vro - Le Télégramme\nGwenvael Delanoë : « Mont da furchal »\nEzel eo kazetenner Radio Kreiz Breizh eus ar gevredigezh Splann, ur strollad kelaouennerien a fell dezho kas enklaskoù da-benn e Breizh, diwar-benn an agroboued da skouer.\nGwenvael Delanoë ha Caroline Trouillet zo izili eus ar gevredigezh « Splann ». (Foto Anna Quéré)\nPetra eo pal Splann ?\nGwenvael Delanoë : Pa vije e Breizh pe e lec’h all e vez alies un diouer a ditouroù, war dachenn an agroboued met ivez hini an arme pe al labour-douar, da skouer. Ar pezh a fell deomp ober eo goprañ kazetennerien ha reiñ amzer dezho evit mont da furchal. Rak alies, pa vezont o labourat evit ur media bennak, n’o dez ket ar gelaouennerien amzer a-walc’h evit-se. Evel-just, enklaskoù a vez kaset dija da benn, pe vije gant RKB pe kazetennoù zo : unan zo bet, da skouer, diwar-benn al lastez, graet gant an Telegramme pemzektez zo. Setu ne lâromp ket n’eus ket moaien dezho d’ober enklaskoù met diaesoc’h eo dezho. Hom fal eo kinnig un dra ouzhpenn.\nPenaos e oa bet krouet Splann ?\nUr gevredigezh eo Splann. Krouet eo bet e-pad an diskar-amzer. ‘Tro ugent den omp ‘b ar gevredigezh. Kenkrouet eo bet Splann gant Disclose, ul lec’hienn digoust, hep bruderezh, hag a embann enklaskoù. E-darempred e oamp gant ar gazetennerez Inès Léraud ha Disclose a oa just a-walc’h o klask krouiñ hentennoù en un doare lec’hel. Evel-se eo bet lañset an afer. Met kalz a zarempredoù zo ivez gant mediaoù all. Kenlabourat a vo moaien d’ober, rak ar pal eo ‘vije embannet an enklaskoù war hom lec’hienn internet evit mann ebet, peotramant war mediaoù all hag a genlabouro ganimp.\nUr galv zo bet lañset ganeoc’h evit arc’hantaouiñ an enklaskoù-se ?\nAze emaomp en em gavet tost da 40 000 € hag ar pal a oa tizhout 30 000 €. N’eo ket fall ! An dra se a ziskouez ez eus ul lodenn eus ar gevredigezh e Breizh o c’hortoz war-lerc’h seurt traoù. N’eo ket evit mann ebet ez eus bet roet dimp kement a harp, hag omp bet lakaet kement war-wel, ‘soñj din. En em gavout a reomp en ur mare e-lec’h ma santer ez eus diaesamantoù evit ar gazetennerien evit labourat war danvez-mañ-danvez er vro. Ha dreist-holl diwar-benn an agro-industriezh. Muioc’h-muiañ a dud zo oc’h en em c’houlenn diwar-benn ar mod ma vez meret an traoù gant pennoù bras an agroindustriezh ha penaos e kerzh an ekonomiezh ba’Breizh. A-raok an hañv e vo embannet an enklask kentañ, emichañs.\nUr media divyezhek penn-da-benn eo Splann ?\nEmbannet e vo ar memes pennadoù e brezhoneg hag e galleg war hom lec’hienn internet. Kinniget e vo d’ar mediaoù a labour ganimp embann e brezhoneg koulz hag e galleg. Ha n’eo ket dre ret al labour graet e galleg hag a vo troet e brezhoneg. Moaien ‘vo ivez d’ar gazetennerien a labour e brezhoneg da skrivañ e brezhoneg ha da dreiñ ar pennadoù-se e galleg war-lerc’h. Hom fal eo ivez diorren al labour en un doare micherel gant hom yezh. Labourat a reomp gant tud ar vro, diwar-benn traoù a c’hoarvez ‘ba r’vro. Sklaer e oa e vefe graet al labour-se e brezhoneg ivez.\nDiouer : manque\nLastez : déchets\nHentennoù : antennes\nGwenvaël Delanoë, journaliste à Radio Kreiz Breizh est l’un des membres du nouveau média d’investigation « Splann ». Cette association de journalistes, proche du média Disclose, est parvenue à collecter près de 40 000 € à l’occasion d’une campagne de financement participatif. De quoi financer les premières enquêtes de journalistes, qui seront systématiquement publiées en français et en breton. La première le sera bientôt sur le site de Splann et d’autres médias partenaires.


(Adkaset eus Emglev an Tri Zu)\nDa gentañ e oa sinet emglevioù mignoniezh etre Berlin ha Roma e miz Du 1936 hag etre Bro-Japan ha Berlin diwezhatoc'h. An Emglev enepkomintern etre Berlin ha Tokyo a oa sinet goude d'ar 25 a viz Du 1936, hag Italia er sinas ivez e miz Du 1937. E miz Mae 1939 e teuas an emglevioù mignoniezh etre Berlin ha Roma da vezañ ur gwir gevredad anvet an Emglev dir gant Mussolini. Krouet e oa an Ahel da vat d'ar 27 a viz Gwengolo 1940 gant sinadur Emglev an tri zu etre an Bro-Alamagn, Impalaeriezh Bro-Japan ha Rouantelezh Italia a savas evel-se ur c'hevredad milourel. Da c'houde e teuas broioù all da vezañ ezel eus ar c'hevredad. Er c'hontrol diouzh nerzhioù ar Gevredidi, Re an Ahel ne savjont ket taolioù bras gant an teir bro vras a oa diazez ar c'hevredad a-gevret : An trede Reich hag Italia a oa dister o emell war talbennoù Okeania hag Azia ar Gevred e-pad ar Brezel-bed – daoust ma oa sevenet kefredioù gant an arme alaman en Okeania a-raok da Vro-Japan disklêriañ ar brezel d'ar Stadoù-Unanet hag arme Bro-Japan ne gemeras ket perzh gant soudarded er brezel en Europa hag er Reter-Kreiz. Pa oa en e varr e kontrole an Ahel tachennoù ec'hon en Europa, en Afrika an Norzh hag en Azia. Echuiñ a reas an Eil Brezel-bed gant faezhidigezh he holl izili, diskar renadoù ar broioù a gemere perzh ennañ ha gant diwezh an emglev.\nAdtapet diwar « https://br.wikipedia.org/w/index.php?title=Ahel_Roma-Berlin-Tokyo&oldid=1506300 »\nKemmoù diwezhañ degaset d'ar bajenn-mañ d'an 12 Mae 2013, da 20:40.


Kaozeal:Bannoù-treset troet e brezhoneg - Wikipedia\nKaozeal:Bannoù-treset troet e brezhoneg\nWar a seblant int troet holl diwar ar galleg. Bianchi-Bihan (kaozeal) 17 Her 2014 da 17:13 (UTC)\nAn holl war-bouez Al Loar en islonk, al lodenn vrezhonek a oa bet troet diwar ar c'hastilhaneg.--Edern-209 (kaozeal) 6 Ebr 2015 da 20:12 (UTC)\nRet e ve urzhiañ hervez an tier embann, pe en ur stumm all bennak. Bianchi-Bihan (kaozeal) 6 Ebr 2015 da 18:47 (UTC)\nGwelloc'h o urzhiañ dre vloavz, aesoc'h da glokaat. 193.49.222.29 9 Gen 2017 da 12:26 (UTC)\nUn daolenn zo bet savet ganin, o klask renabliñ tout ar bannoù-treset troet e brezhoneg. Klokaet vo ganin tamm-ha-tamm. A drugarez d'an daolenn e vo tu renkañ hervez ar bloavezhioù, pe ar rummadoù, pe an troourien, hag all. Benoni (Kaozeadenn) 9 Gen 2017 da 17:14 (UTC)\nSetu, peurechuet ganin an daolenn, gant ar bannoù-treset a anavezen. 112 'm eus renablet, ar pezh n'eo ket fall. Titouroù a vank c'hoazh, fazioù a zo moarvat, ha posubl eo e vankfe bannoù-treset. Setu ma c'hell pep hini klokaat ha gwellat... Benoni (Kaozeadenn) 10 Gen 2017 da 21:13 (UTC)\nUn nebeut kinnigoù evit troidigezhioù nevez[kemmañ ar vammenn]\nAn darn vrasañ eus pennoberennoù ar bannoù-treset n'int ket bet troet c'hoazh e brezhoneg siwazh. Setu un nebeut kinnigoù bannoù-treset a dalvezfe ar boan lakaat e brezhoneg, gant ar spi e roio mennozhioù da droourien 'zo ha da diez-embann 'zo. Ul listenn da genderc'hel ha da glokaat evel-just:\nLe grand pouvoir du Chninkel, Van Hamme & Rosinski\nLa quête de l'oiseau du temps, Le tendre & Loisel\nGoude lenn ar c'hinnigoù[kemmañ ar vammenn]\n(N'eo ket sinet al linennoù a-us)\nListennoù kalz hiroc'h zo bet savet evel-se gant an Ofis evit levrioù all. N'ouzon ket da betra e servijont, marteze e vez paeet tud d'ober listennoù, met gouzout a ran eo kalz didorroc'h sevel listennoù eget treiñ ul levr. En deiz ma vo stummet troerien e vo gallet kregiñ ganti. Da c'hortoz ... Bianchi-Bihan (kaozeal) 10 Gen 2017 da 22:19 (UTC)\nN'eo ket sinet al linennoù a-us peogwir int digor d'an holl... Benoni (Kaozeadenn) 11 Gen 2017 da 12:41 (UTC)\nSur e oan e vefe graet an evezhiadenn-mañ ganeoc'h... Kalz traoù a vez disoñjet ganeoc'h avat. 1. Treiñ a zo ur vicher, ha pa vefe eus ar galleg d'ar brezhoneg; 2. An dud dedennet gant ar bannoù-treset e brezhoneg n'int ket dre ret ampart evit treiñ anezho; 3. An dud ampart evit treiñ n'o deus ket dre ret ur sevenadur ledan war ar bannoù-treset; 4. N'oc'h ket rediet ober kinnigoù hag hiraat al listenn a-us. Digor eo d'ar re a fell dezho, met hep redi ebet kemer perzh. A galon, Benoni (Kaozeadenn) 11 Gen 2017 da 12:41 (UTC)\nGouzout a ran kement-se, met mat eo hen laret d'an holl, ha sur e oan ez pije graet gwelloc'h eget nikun. Bianchi-Bihan (kaozeal) 11 Gen 2017 da 15:16 (UTC)\nAdtapet diwar « https://br.wikipedia.org/w/index.php?title=Kaozeal:Bannoù-treset_troet_e_brezhoneg&oldid=1734444 »\nKemmoù diwezhañ degaset d'ar bajenn-mañ d'an 11 Gen 2017, da 15:49.


Votadeg ar rannvroioù e 2004 e Breizh : cheñch tu | Becedia\nVotadeg ar rannvroioù e 2004 e Breizh : cheñch tu\nGanedigezh ar c’huzulioù rannvro\nRoll ha kargoù ar c’huzul rannvro\nAozer : Michel Nicolas / Genver 2017\nUr vro douget a-zehoù ez eo bet Breizh e-pad pell (dehoù dre voder, kentoc’h eus tu ar c’hreiz). E-kerzh an dekvloaziadoù diwezhañ avat ez eus bet cheñchet tu dre ziv wech er vro. Da gentañ e 1981, da geñver ar votadeg evit Kambr ar Gannaded goude ma vije aet François Mitterrand e-barzh evel Prezidant ar Republik : kannaded eus an tu-kleiz (sosialisted holl) a oa 19 anezho neuze, diwar 33 war dachenn Breizh he femp departamant. Hag un eil gwech, da geñver votadeg ar rannvroioù e 2004.\nKenarroud votadeg ar rannvroioù e 2004 e Breizh\nAbaoe penn-kentañ an xxivet kantved e vez diskouezet splann gant enklaskoù Arsellva etrebroadel ar politikerezh evit ar c’hwec’hkogn penaos e vez dedennet an dud muioc’h-mui gant galloud ar rannvroioù. Ha tuetoc’h c’hoazh Breizhiz eget ar re all. Anat eo diwar neuze penaos kuzulierien an tu-dehoù, ganto ar muiañ-niver, ha Josilin a Roc’han en o fenn, a oa en em gavet a-skarv p’o doa lakaet ar rannvro da bazenn a eil renk, pell dindan ar Stad war o skeul.\nUr mell lañs a oa gant an tu-kleiz er speredoù dre vras da geñver votadeg ar rannvroioù e 2004. Danvez enep-galloudoù a veze rakwelet gant an tu-kleiz e kement rannvro, peadra da dapout kempouez peogwir e oa ar Parlamant dindan beli an UMP penn-da-benn. Kresket e oa levezon ar mennozhioù a lakae ar rannvroioù gouest d’en em ziorren o-unan, hep na vije disteraet o renk e-barzh skeul ar galloud da live ur bazennig na rafe nemet lakaat e pleustr divizoù politikel ar Stad.\nEn dro gentañ n’ez eas nemet 25,5 % eus ar mouezhioù gant listenn an hini a oa o tont a brezidant. Gant ar C’hreiz ez eas 11 % ha gant ar Front National 8,4 %. Tra ken met dre ober ar gont etre disoc’hoù listenn Le Drian (38,4 % eus ar mouezhioù), listenn ar Re C’hlas hag UDB (9,7 % eus ar mouezhioù) ha listenn an drotskisted (4,7 %) e oa ar muiañ niver gant an tu-kleiz endeo. En eil tro ez eo listenn Le Drian a yeas e-barzh, naet ha pizh, ganti 58,7 % eus ar mouezhioù. Diwar neuze e voe an tu-kleiz o verañ 24 rannvro diwar 26 er c’hwec’hkogn (war-bouez Alzas ha Korsika).\nDisoc’hoù ar c’hentañ tro e Breizh\nAnvouezhioù 785.758 35,60\nVotoù 1.421.306 64,40\nGwenn pe nul 64.853 2,94 4,56\nTalvoudek 1.356.453 61,46 94,44\nRoll renet gant\nEn abeg d’ar rontadur d’an eil dekrannel sammad an % talvoudek a c’hell bezañ digevatal da 100%\nDisoc’hoù an eil tro e Breizh\nMammenn : Ministrerezh an Diabarzh (1añ tro / 2l tro)\nHa Breizh un esparadenn ivez diwar ar souezhadenn deuet eus kostez ar Re C’hlas hag UDB, bodet evit an drovezh-se war al listenn « Breizh c’hlas unvan ha kengred » pe « Breizh nevez asambles ». En dro gentañ ez eas ganto 9,7 % eus ar mouezhioù (131 500 mouezh), ar pezh a rae anezho ur pezh nerzh politikel, ken e vije chomet an tu-kleiz gant ar bihanañ niver hepto. Aet tri sez gant Unvaniezh demokratel Breizh eta, hag ur pevare gant Christian Troadec, maer Karaez, tost ouzh mennozhioù honnezh.\nKevredadelourien aet da guzulierien evit ar wech kentañ\nForzh pegen bihan e ve niver o dilennidi, ez eo bet an dilennadeg-se ur pezh mell arouez dre ar vro, rak ar wech kentañ e oa e vefe dilennet e-barzh ur c’huzul-rannvro, en ur mod demokratel, kuzulierien hag a zisklêrie e oant eno e anv « pobl Breizh ». Adc’hanet eta an Emsav diwar an dilennadeg-se, koulz lavaret, goude un hir a amzer ma ne c’halle ober nemet prezeg pe goulenn hag azgoulenn. Ouzhpenn-se, gant UDB lakaet e karg eus an darempredoù etrebroadel e-touez ar pennoù bras o ren ar rannvro, ez eus bet un digor seul vuanoc’h war-zu un Europa hag a zo o tont : hini ar rannvroioù hag an tiriadoù.\nDre vras, ur mennozh zo o toullañ e hent a-gleiz pelloc’h : n’emañ ket ar vreizhadelezh da vezañ kemeret e kont hepken pa vez anv eus diorren an ekonomiezh pe degas un tammig ene ouzhpenn. Ur wirionez eo ar vreizhadelezh, ha n’haller ket tamm ebet chom hep reiñ mouezh dezhi da vat e-barzh breujoù demokratel ar rannvro.\nKemer e kont kudennadurioù nevez\nE Breizh ez eus poentoù diazez e dalc’h : an endro, astenn an demokratelezh er rannvro, diorren an ekonomiezh, an digor etrebroadel, ar yezh hag ar sevenadur, adunvaniñ Breizh, ha kement zo. E meur a geñver e c’heller gwelet endeo ez eus bet disoc’het kalzik a draoù diwar ar c’hempouez politikel nevez.\nMar kemerer an daou boent diwezhañ, a zo e-kreizig-kreiz ar pezh a c’houlenn Breizhiz abaoe an deroù, kaset e oa bet ar re-se un tamm mat war-raok kerkent ha dibenn ar bloavezh 2004. Evit a sell adunvaniñ ar vro, d’an 8 a viz Here e voe votet a-unvouezh gant ar c’huzul-rannvro, diwar intrudu an tolpad « UDB ha tu-kleiz arall », un diviz evit « adlavaret e sav a-du krenn gant mennozh an adunvanidigezh velestradurel Breizh ». Kinnig a ra da brezidant kuzul-meur Liger-Atlantel boulc’hañ kement hent zo dleet, etrezek ar gouarnamant hag ar Parlamant, a-benn tapout kaout aozadur ur referendom diwar-benn ar poent-se. Nag evit a sell ar yezh e voe votet gant ar c’huzul a-unvouezh ivez, d’ar 17 a viz Kerzu 2004, « ur politikerezh yezh evit Breizh » diwar intrudu ar sosialist Yann-Ber Thomin. Ur pezh steuñvenn eo evit saveteiñ ha brudañ ar brezhoneg, diwar skouer Karta ar Yezhoù rannvroel pe minorel bet votet gant Kuzul Europa e miz Mezheven 1992.\nEr votadeg rannvro war-lerc’h, e 2010, e chomas ar galloud gant an tu-kleiz, ha biskoazh ne oa bet tapet gantañ kement a vouezhioù : 65,8 %. Nemet justik e voe an traoù evit listenn Le Drian, gant 50,2 % eus ar mouezhioù. Rak ar wech-se e oa listenn ar Re C’hlas hag UDB e-tailh da chom – ha chom a zivizjont ober – en eil tro (tapet ganto 17,3 %).\nDoktor Stad e skiantoù politikel. Kelenner enorus, skol-veur Roazhon 2.


Kaozeal:Koñsolennoù c'hoarioù video - Wikipedia\nKaozeal:Koñsolennoù c'hoarioù video\nEr ar pennad-mañ e vez implijet Koñsolennoù, ne gavan ket gwall reizh. War Termofis e vez kavet letrin c'hoari. Petra a soñjoc'h a vefe ar gwellañ ? Trugarez --Y-M D 4 Gou 2009 da 11:42 (UTC)\nN'ouzon ket eus pelec'h e teu konsolennoù na letrin-c'hoari. Eo, eus pelec'h e ouzon, splann eo, met kinniget gant piv n'ouzon ket. Graio pep hini pezh a garo, met gwelloc'h e kavan-me konsolenn (evel konsul), diwar ar ger etrebroadel, pe latin pe saozneg) , eget an n'eus forzh petra all. Bianchi-Bihan 4 Gou 2009 da 11:48 (UTC)\nYa gwir e seblant ar pezh a lavarez. Kavet em eus ur pennad anvet Koñsolennoù c'hoarioù video hag ur bajenn kaozeal a zo war ar sujed-se dija, [], gant ur c'hinnig. Da welet hag ar preder da genderc'hel. --Y-M D 4 Gou 2009 da 12:15 (UTC)\nAdkaset eus ur bajenn allAozañ\nKroget e oa bet ar gaozeadenn war ar bajenn tetris, adkas a ran neuze ar pezh a oa bet lavaret. E-mod-se e vo klok an afer. --Y-M D 4 Gou 2009 da 13:11 (UTC)\nNe gavan ket dispar ar ger koñsolenn. Lakaat a ra da soñjal e koñsoliñ, frealziñ. Ur ger all zo bet kinniget evit se penell. Techet a-walc'h on d'ober gant ar ger-se kentoc'h. Mat e vije kaout ali tud all. --Fulup 17 Meu 2006 da 17:53 (UTC)\nKinniget gant piv ha diazezet war betra? war pened ( = pinijenn)? Mil gwech gwelloc'h ober gant konsolenn, sur ha n'eo ket marteze! Bianchi-Bihan 4 Gou 2009 da 12:22 (UTC)\nOfis ar Brezhoneg a ra gant letrin c'hoari evit "console de jeu", e-keñver ar stlenneg.--Gwendal 4 Gou 2009 da 12:33 (UTC)\nLetrin a vez kavet e Geriadur ar Stlenneg embannet gant Preder evit ar ger "console", e geriadurioù Roparzh Hemon e vo kavet ar ger-mañ ivez marteze. Eus aze e teu sur 'walc'h letrin-c'hoari.--Gwendal 4 Gou 2009 da 13:17 (UTC)\nKrouet ganin ar pennad letrin, gouzout a ran un tamm petra eo eta. Ha soñjo pep hini pezh a garo, me gav eo ober goap ouzh ar re zo bet e-pad kantvedoù o labourat, lenn, studiañ, ouzh ul letrin, mont d'ijinañ al letrin c'hoari-se. Bianchi-Bihan 4 Gou 2009 da 18:11 (UTC)\nEn amzer Roparz Hemon (1900-1978) ne oa ket eus ar c'hoarioù-se, hor boa bevet hepto betek neuze, ha ne gavi ket ar ger en e c'heriadur eta.\nEr geriadurioù e kaver benveg-seniñ. Gant un tired. Evel pezh-c'hoari, devezh-arat, ha nouspet all.\nE TermOfis: letrin c'hoari, hep tired.\nE pajenn TermOfis e lennan: Termenoù TermOfis zo erbedet an implij anezho ent ofisiel gant Ofis ar Brezhoneg. Keit ma ne vo ket diskleriet gant piv eo erbedet, ha diwar beseurt studi, e vin techet da erbediñ disfiziout ruz diouzh ar seurt erbedoù.\nA-hend-all e tlefe bezañ konsolenn-c'hoari, pe koñsolenn-c'hoari. Bianchi-Bihan 5 Gou 2009 da 00:12 (UTC)\nAdtapet diwar « https://br.wikipedia.org/w/index.php?title=Kaozeal:Koñsolennoù_c%27hoarioù_video&oldid=1408096 »\nDistreiñ d'ar bajenn "Koñsolennoù c'hoarioù video".\nDernière modification le 19 Gen 2013, à 10:40


Pajenn:Morvan - Buez ar Zent, 1894.djvu/425 - Wikimammenn\nPajenn:Morvan - Buez ar Zent, 1894.djvu/425\nhoc’h eneou, ha c’houi a fell d’ehoc’h en em zaoni o lamet va buez diganen ! » Ann tri zen iaouank a jomaz mantret o klevet ar c’homzou-ze. Neuze ar Zant ho briataz evel eunn tad tener, hag ho aliaz stard d’en em unani gant Doue. Kovez a rejont ganthan ho zri, hag hiviziken e ouent tud iaouank fur hag a skouer vad.\nPetra bennag ma’z oa dous ha chentil e kenver ar re all, Iann-Fransez a ioa bepred rust enn he genver he-unan. Ne ehane da gastiza he gorf dre bep seurt pinijennou. Dougen a rea ato eur c’houriz reun ha chadennou houarn, ha ne gouske nemed var eur plankenn pe var ann douar noaz. Ne eve morse a vin, ha ne zebre nemed ar pez a ioa red evit miret outhan da vervel gant ann naoun.\nHe garantez evit ar beorien a ioa ker braz ma’z ea he-unan da glask ann aluzenn evitho. A benn diou vech ive e risklaz he vuez evit mont var dro ar re a ioa klanv gant ar vosenn. Mes ann dra-ze c’hoaz ne d-eo netra e skoaz ar garantez en doa evit Doue. Lavaret a c’heller gant guirionez ne veve nemed evit Doue, ne gomze nemed euz a Zoue, ne zonje nemed e Doue. Pa veze oc’h offerenna ouz ann aoter, he galoun a verve kement gant tan ar garantez-se ma’z ea ann dommder anezhi betek kalounou ar re all, ha m’ho lakea ive da virvi.\nDoue a rekoumpansaz he zervicher oc’h ober eur mirakl kaer enn he genver. Eunn devez, en devoue eul lamm o pignat var eur menez, hag e torraz he c’har. Goudeze e reaz c’hoaz diou leo var bouez eur vaz, ha pa erruaz e penn he veach, ez eaz d’ann iliz da govez. Pa oue echu ganthan, e tiskouezaz he c’har, ha ne oa mui anat oa bet torret : pare neat oa.\nErfin, o veza kouezet klanv enn eur bourg a eskopti Vienn, ar zant-ma a lavaraz d’he goumpagnoun : « — Na me zo euruz, va breur ! Setu Jezuz ha Mari o tont d’am c’herc’hat evit va c’has gantho d’ar baradoz ! » Prest goude e varvaz e peoc’h d’ann deiz diveza euz ar bloaz 1640, epad m’edo o ren he bevar bloaz ha daou-ugent.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/425&oldid=137632 »


Accueil / À la Une / Krog eo al lazhadeg e Brazil\nMelena Helias 7 mai 2020\nE-touesk ar broioù paket ar muiañ gant ar c’horonaviruz e vefe Brazil. Ouzhpenn 108 000 den klañv ha 7 000 den marvet a zo betek-henn, ez-ofisiel. Met hervez klaskerien zo e vefe e gwirionez etre unan ha daou vilion a dud klañv gant ar C’hovid-19 eno.\nNe zeuont ket a-benn da destiñ nag ar re varv nag ar re vev. Ugent devezh a ranker gortoz a-wechoù etre deiz ar marv hag ar mare ma vez enrollet an den e sifroù an dud aet da Anaon abalamour d’ar c’hleñved-red.\nKoulskoude e kendalc’h ar prezidant Jair Bolsonaro da stardañ an daouarn, da vodañ e skipailh, da vont e-touesk ur mor a dud. Hep maskl ebet hag hep doujañ ouzh an hedoù surentez. Evitañ eo ar c’horonaviruz “ur grip bihan”.\nRe nebeut a vedisined\nGwan eo ar sistem yec’hed e-giz ma weler e Rio de Janeiro. Eno ez eus gweleoù dieub, mekanikoù alanañ ganto. Met goullo int, abalamour d’an diouer a vedisined.\nOuzhpenn, ne vez ket kenfinet an dud kement-se. E Stad São Paulo da skouer, e Gevred Brazil, ar rannvro pobletañ ha paket ar muiañ gant ar c’hleñved, eo bet jedet (dre signal ar pellgomzerioù hezoug) n’ez eus nemet 46 % eus an dud o chom er gêr. Ar sifr izelañ abaoe penn-kentañ ar c’henfinañ.\nEtre stad an ospitalioù hag an diaezamant da chom er gêr evit kalzik a dud, e tlefe bezañ gwashoc’h c’hoazh ar sizhunvezhioù a zeu.\nDaoust da-se e fell da vBolsonaro ec’h adkrogfe ar c’hampionad mell-droad. “Ma vez kontammet ar c’hoarierien foot gant ar viruz, n’o do ket kalz a riskl da vervel peogwir int sportourien” emezañ. E-kerzh miz Mae e rankfe ar c’hrogadoù kregiñ adarre, hep publik. An amezeien, Arc’hantina, o deus int dibabet nullañ peurrest ar c’hampionad 2019-2020, e-giz m’eo bet graet gant Bro-C’hall hag an Izel-Vroioù.\nMuioc’h-mui a digoadañ\nUnan eus efedoù ar c’hleñved-red eo ez eo aet war-gresk eus 30 % an digoadañ e-keñver 2019. E miz Meurzh ez eus bet digoadet kement ha teir gwech gorread kêr Pariz, e Amazonia. Ne c’hoarvez ket dre zegouezh : abaoe penn-kentañ ar c’hleñved-red eo kazi chomet a-sav polis an endro (Ibama) da labourat. Ez-ofisiel, evit gwareziñ al labourerien az a war an dachenn (un drederenn diouto a zo ouzhpenn 60 vloaz) hag ar poblañsoù henvroat. E gwirionez, hervez ar gevredigezhioù ONG, e klask gouarnamant Bolsonaro profitañ eus stad an traoù evit digoadañ muioc’h.\nHervez Domingo Alves, e-karg eus ul labo yec’hed, “N’eus ket d’en em c’houlenn daoust hag e vo Brazil ar vro pennañ kontammet er bed, an hini pennañ eo dija”. En ur c’hortoz fin ar bandemiezh e vez toullet an douar, e pep lec’h e Brazil pe dost. Ha n’eo ket evit plantañ kafe pe evit klask petrol, e-giz ma veze graet a-raok, met evit douarañ ar c’horfoù.\nPartager la publication "Krog eo al lazhadeg e Brazil"\nBolsonaro Brazil covid-19 Digoadañ\t2020-05-07


A-benn an hañv e vo moullet deiziataer sevenadurel "Goûtez la Bretagne" get Ti Douar Alre ! Gellet a rit enskriviñ hoc'h abadennoù amañ pe é pellgargiñ ar fichenn-se.\nMa chom deiziataer ar festival "Bro Alre Gouil Bamdé" digor frank-ha-frank d'an holl kinnigoù degouezhioù hag abadennoù kinniget get ar rouedad, n'eo ket ar memestra evit "Un tañva a sevenadur Breizh". Er brogrammadur-mañ ne vo kinniget ken nemet degouezhioù maget get danvez Breizh : ar brezhoneg, ar sevenadur, an hengoun boblek, ar vro... Hor pal a zo brudiñ, lakaat àr wel ar binvidigezh-se e Bro An Alre e-pad miz Goureneñv ha miz Eost. Ne vo enta degemeret e programmadur Ti Douar Alre ken nemet an abadennoù é kouchiñ get ar pal-se.\nDa gentañ-rac'h e vint brudet en linenn, àr ar rouedadoù sokial, àr hol lec'hienn-ni ; hag àr baper da c'houde.\nDizoloit an deiziaeter deuet er maez ar blez paseet amañ !\nEnskrivit hoc'h abadennoù a-raok an 8 a viz Even.


Kenta kentel - Wikimammenn\nMoullerez ar "C’hourrier", 1900 (p. --22)\nKenta kentel Eil gentel ►\nJezus-Krist a dle beza karet evit ar garantez en deuz bet o c’houzanv evid-omp kemend-all a boaniou war ar groaz.\n1. — Karet Jezus-Krist hon Doue, hor Zalver, hor mad dreist pep mad, setu ar zantèlez holl, n’euz guelloc’h na santeloc’h stad. « Piou-bennag a gar ac’hanoun, eme Jezus-Krist, a vezo karet gant va Zad : Va Zad a gar ac’hanoc’h, o veza ma ho peuz karet ac’hanoun-me. » — « Darn zo, eme Zant Fransez a Zal, hag a gav d’ezho en em gastiza a zo ar zantèlez vrasa ; darn all a gav d’ezho pedi eo ; lod a laka tostaat aliez oc’h ar zakramanchou eo ha lod all ober aluzen : fazia a reont ; ar zantela stad a zo karet Doue euz a greiz ar galoun. Ar garantez, eme an Abostol sant Paol, a laka an holl vertusiou enn unan hag a vir mad anezho, hi a laka an den da veza santel. Karit Doue, a lavar sant Augustin, ha grit a garoc’h ; ar garantez, oc’h ho kelenn, a viro er-vad na reoc’h netra a-gement a zisplichfe d’ezhan ; lakaat ac’hanoc’h a raio da ober kement tra a gar Doue. »\n2. — Ha penaos e vemp-ni evit miret na ve Doue karet gan-e-omp euz a greiz hor c’haloun ? A-viskoaz en deuz karet ac’hanomp. « Bugale an dud, eme an Aotrou-Doue, gwezit er-vad eo me am beuz karet ac’hanoc’h da genta. Ne voa ket c’hoaz ac’hanoc’h, ar bed-man holl zo-ken ne voa netra anezhan, hag evelato me a gare ac’hanoc’h. Ho karet a ran abaoe ma ’z oun Doue ; karet em beuz ac’hanoc’h abaoe m’am beuz en em garet va-unan. » Ne d-eo ket eta heb abek e lavare santez Agnez, pa voe kinniget eur pried d’ezhi : « Kement tra a zo krouet n’ho deuz gwir e-bed war va c’haloun ha netra da c’hortoz digan-en ; da Zoue, va Aotrou, en deuz va c’haret da genta, en deuz karet ac’hanoun a-viskoaz, d’ezhan hep-ken eo va holl c’harantez. »\n3. — An Aotrou-Doue, o welet e vez gounezet kaloun an den gant ar madelesiou, a falvezaz d’ezhan rei kement anezho d’e-omp ma savche rag-êeun hor c’haloun war-zu enn-han. Setu perak e lavar : « Me a stage an den gant liammou ar garantez », hag al liammou-ze a zo ar vad a skuill war an dud. Digant Doue en deuz bet an den eun ene great hevel oc’h Doue he-unan, eun ene hag a c’hell kaout sonj, en deuz skiant ha gwesiegez. Digant Doue c’hoaz en deuz bet an den eur c’horf hag a zo skiantchou enn-han. Dre garantez oc’h an den eo ez eo bet great gant an Aotrou-Doue an nev, an douar, ar mor, ar menesiou, an traoniennou, ar c’hompezennou, ar veingleusiou, ar gwez, al louzeier, al loened a hep rumm, enn eur ger, kement tra a zo ; hag evit kemend-all a vadelesiou en deuz great e-kever an den, an Aotrou-Doue ne c’houlen digant-han nemet anaoudegez vad, me lavar, karantez he galoun.\n« O va Doue ha va Aotrou,eme zant Augustin, kement tra a welan, kement tra a zo a gomz ouz-in hag a gelenn ac’hanoun da garet ac’hanoc’h-c’houi, o veza ma lavar pep tra d’in ez eo dre garantez ouz-in ez int bet great gan-e-hoc’h. » An Tad abad Ranse, an hini a zavaz da genta leandi an Drapisted, pep gweach ma selle oc’h an torgennou, oc’h an eienennou, oc’h al laboused, oc’h ar bokedou, oc’h ar stered hag oc’h an nev, a groge enn he galoun evel eun tan kre, tan karantez Doue.\n4. — Santez Madalen a Bazzi, pa zelle oc’h eur boked, a zante karantez Doue o tomma he c’haloun hag a lavare : « O veza m’en deuz Doue karet ac’hanoun, eo bet a-viskoaz he vennoz da ober ar boked-man. » Kement-se a ioa evit-hi evel eur flamm-tan a garantez a iea doun enn he c’haloun hag a lakea anezhi da veza muioc’h-mui a-unan gant Doue.\nSantez Thereza, pa wele eur wezen, eur c’houer, eur prad, eun eienen, ne gave ket d’ezhi e devoa a-walc’h a garantez ouz Doue, pa en devoa great an holl draou kaer-ze evit beza karet gant hi. — Eun ermit santel a gave d’ezhan e klève mouez ar ieod hag ar bokedou a wele o rebechi d’ezhan ne gare ket a-walc’h an Aotrou-Doue, hag e lavare d’ezho : roit peoc’h ; dizanaoudek oun, ,eme c’houi, ha lavaret a rit d’in ez eo dre garantez ouz-in eo en deuz Doue krouet ac’hanoc’h ha ne garan ket anezhan e kement-se ; ia, klevet mad a ran ac’hanoc’h : roit peoc’h, ha n’am zamallit ken !\n5. — Evit beza karet gan-e-omp euz a greiz hor c’haloun, an Aotrou-Doue he-unan a zo en em roet holl d’e-omp ; Doue, an Tad, a zo a-viskoaz da viken, en deuz roet d’e-omp he Vap ker, he Vap he-unan. Dre ar pèc’hed, e voamp maro holl, ne voa mui gras e-bed evid-omp ; neuze, evit lavaret evel an Abostol sant Paol, an Aotrou-Doue, dre garet ac’hanomp muioc’h eget na voa dleet d’ezhan, a zigasas d’e-omp he Vap ker-meurbed, evit paea hon dle ha rei d’e-omp buez ar c’hras, kollet dre ar pec’hed. Rei a ra d’e-omp he Vap, ha n’en deuz trugarez e-bed out-han, evit beza trugarezuz enn hor c’hever-ni ; gant Map-Doue, Doue ha den he-unan, ez eo deut d’e-omp ar c’hras, ar garantez hag ar Baradoz. Evelato an holl vadou-ze, peger braz-bennag int, a zo koulz ha netra e-skoaz Jezus-Krist, Map-Doue.\n6. — Jezus-Krist, Map-Doue, a zo ive en em roet holl d’e-omp, dre garantez ouz-omp, evit prena ac’hanomp dioc’h ar maro da-viken ; evit gounit d’e-omp a-nevez ar c’hras hag ar Baradoz a ioa eat da goll, ez eo en em c’hreat den hag ez eo eat evel da netra. Mestr ar bed a zo en em izeleat bete dont da veza hevel oc’h eur sklaf, bete gouzanv ar poaniou a stag oc’h an dud war an douar.\n7. — Eun dra souezusoc’h a zo c’hoaz : Jezus a c’helle savetei ac’hanomp hep mervel hag hep gouzanv poan e-bed. Evelato, gwell eo bet gant-han kaout poan, beza goapeat ha disprizet, mervel zo-ken dre eur maro kriz ha mezuz, mervel war eur groaz evel eun den fallakr hag eun torfedour braz. Ha perak eta, pa ne voa ket red, ez eo bet falvezet d’ezhan kaout kemend-all a boaniou ? O veza ma kare ac’hanomp ha ma falveze d’ezhan diskouez d’e-omp peger braz e voa he garantez, o c’houzanv evid-omp ar pez n’en divije gouzanvet den birviken.\n8. — Evel-se sant Paol, an Abostol braz, leun a garantez ouz Jezus-Krist, en deuz lavaret : « Karantez Jezus a c’hwask, a vroud ac’hanomp, evit rei d’e-omp da anaout ez omp dalc’het da garet muioc’h Jezus-Krist, evit ar garantez en deuz diskouezet o c’houzanv evid-omp, eget evit ar poaniou braz en deuz bet. » Sant Fransez a Zal a lavar war gement-man : « Gouzout en deuz Jezus-Krist, hon Doue, karet ac’hanomp bete mervel evid-omp war ar groaz, ha ne d-eo ket a-walc’h evit lakaat hor c’halounou evel dindan gwask, ha santout eun dra o voustra war-n-ezho hag o lakaat ar garantez da strinka anezho seul-vui ma vezont gwasket startoc’h ? » Kemeromp eta ar groaz, briataomp anezhi ha dalc’homp mad d’ezhi beteg ar maro, evit ma varvimp gant an Hini a zo falvezet d’ezhan rei he vuez dre garantez ouz-omp. Ia, briataat va c’hroaz a rin, a dlefe lavaret pep-hini ac’hanomp, ha birviken ne zilezin ar groaz-se ; war-n-ezhi e varvin, evel ma ’z eo marvet va Doue. Eun tan hep-ken a losko ar c’hrouer hag he grouadur dister ; netra e-bed birviken ne raio d’in mont diout-han. o karantez Doue, va ene a glask hag a ziviz ac’hanoc’h evit-han da virviken ; deut, Spered-Santel, deut ha krogit em c’haloun tan glan ha santel ho karantez. Pe garet pe mervel, mervel da bep karantez all, evit beva gant karantez Salver an eneou. Grit ma kanin da virviken : bevet Jezus, Jezus a garan ! bevet Jezus va c’harantez ! Karet a ran Jezus a zo beo a-viskoaz da virviken.\n9. — Jezus-Krist a gare kement an dud, ma en devoa mall da welet o tont an amzer ma varvche, evit diskouez d’ar bed peger braz e voa he garantez. Epad he vuez e lavare : bez’ e tlean beza badezet em goad, ha mall am beuz e ve deuet va amzer da vervel, evit ma roin da anaout d’an dud pegement e karan anezho. Evit-se sant Iann, o komz diwar-benn an nosvez ma ’z eaz hor Zalver enn he Basion, a lavar e c’halve Jezus ar mare-ze he amzer, o veza ne c’hoantea netra e-bed kement hag ar mare ma tlie mervel, evit rei d’an dud ar merk diveza euz he garantez, o vervel evit-ho war ar groaz, he ene beuzet enn eur mor a c’hlac’har.\n10. — Ha petra a ioa eta o lakaat eun Doue da gaout c’hoant da vervel stag oc’h eur groaz, e-kreiz etre daou laer hag enn eun doare ker mezuz, enn noaz koulz lavaret ? Ar garantez. Ar garantez-se ne zell ket piou eo an hini a zo karet gant-hi, ne glask nemet beza anavezet. Ne d-eo ket eta heb abek e lavare aliez sant Fransèz a Baol, dre ma selle oc’h ar groaz : « O karantez ! o karantez ! o karantez ! » Evel-d-han, ni holl a dlefe lavaret ive, pa welomp Jezus stag oc’h ar groaz : o karantez ! o karantez hep ment e-bed !\n11. — Ma na ve ket ar feiz o teski kement-se d’e-omp, piou a ve evit kredi e ve bet falvezet gant eun Doue Holl-C’halloudek, eun Doue euruz-meurbed ha mestr war gement so, karet an den gant eur garantez ker braz ma’z eo bet eat evel er meaz anezhan he-unan. « Gwelet hor beuz ar Furnez he-unan, ar Verb a zo hag a vezo, evel kollet he skiant gant-han dre garet re an dud, eme zant Laurans Justinien. » Evel-d-han ive a lavare, eun deiz, santez Mari Madalen a Bazzi, eat a spered enn nev ha krog enn eur groaz koat : « Va Zalver Jezus, ho karantez ouz-omp a zo ker braz, ma kollit ho skiant. » Ia, va Jezus, lavaret a ran ha lavaret a rin ez oc’h deut diskiant, dre ar garantez ho peuz ouz-omp. « Nan, nan, ne d-eo diskiant Jezus, eme sant Denez, diskiant ne d-eo ket, o veza ne d-eo ket karantez Doue evit miret d’en em rei holl d’an hini a zo karet gant-han. »\n12. — Ma sellfe piz an dud oc’h Jezus stag oc’h ar groaz, mac’h evesafent er-vad peger braz eo he garantez ouz pep-hini anezho, e tommfe ho c’halounou, eme zant Fransèz a Zal, oc’h tan-flamm ar garantez a zo kroget evit-ho e kaloun hor Zalver. Ha pegen euruz ne vent-hi kot neuze o welet enn ho c’haloun an tan hag a zo e kaloun Doue ! Pegel laouen ne vent-hi ket o veza a-unan gant Doue dre liammou ar garantez !\nSant Bonavantur a lavare ez ea gouliou Jezus-Krist dre greiz ar c’halounou kaleta hag e lakeant da domma an eneou iena. Gwir a lavare : peger kre eo ar garantez a strink euz a c’houliou Jezus, pa c’houliont ive ar c’halounou ar re galeta ! Hag a dan hag a fô a zo enn-ho, pa dommont an eneou iena ! Hag a liammou, enn eur ger, a ia euz a gostez hor Zalver da staga kalounou ar bèc’herien !\n13. — An den mad Iann Avila a gare kement Jezus-Krist, ne voa ket evit prezeg gweach ebed hep komz euz ar garantez en devoa Jezus-Krist ouz an dud. Lakeat en deuz dre skrid, enn eul levr a zo he hano Karantez hor Zalver, traou ker kaer ma kav d’in ez eo mad lavaret ama darn anezho. Setu eta.\n14. — Va Zalver ha va Doue, c’houi ho peuz karet an den gant kement a garantez ma ’z eo en tu all d’am nerz miret na ven evit karet ac’hanoc’h. Ho karantez a gamer ar c’halounou dre nerz, eme an Abostol sant Paol : karantez Jezus-Krist a stard war-n-omp. Ar garantez vras-se en deuz Jezus-Krist oc’h an dud a ziouan hag a zired euz ar garantez en deuz oc’h Doue, he Dad. Da ziskouez kement-se e lavaraz goude ar Goan-Fask : « Evit mac’h anavezo ar bed holl e karan va Zad, savit ha deomp. — Da be-leac’h, eme he ziskiblien ? — Da vervel war ar groaz evit an dud. »\n15. — Den ne ve evit kredi peger flamm ha peger kre eo tan ar garantez a zo e kaloun Jezus. Ma vije bet eur gourc’hemen d’ezhan mervel kant gweach el leac’h eur weach, kant gweach e vije bet marvet evit an dud, kement e kare anezho ; hag el leac’h mervel eur weach hep-ken evit an holl, ma vije bet eur gourc’hemen d’ezhan mervel evit pep-hini anezho, evit pep-hini e vije bet marvet. El leac’h choum beo epad teir heur oc’h ar groaz, ma vije bet red d’ezhan choum out-hi bete deiz ar varn, enn he galoun e voa a-walc’h a garantez evit gouzanv epad keid-all a amzer. Bez’ e c’heller eta lavaret e voa kalz brasoc’h karantez Doue evit na voa he boaniou. O karantez va Doue, ha c’houi a zo braz, ha brasoc’h zo-ken evit na c’houfe den kredi, o welet ac’hanoc’h, va Jezus ! Ho koad hag ho kouliou, evit-ho da ziskouez anat ez eo braz ho karantez, ne ziskouezont ket e gwirionez petra eo hed-da-hed ; ar gouliou-ze a ziaveaz ne d-int netra e-skoaz da dan-flamm ar garantez a zo diabarz ho Kaloun Zakr. Rei ar vuez evit eur mignoun a zo diskouez d’ezhan ar garantez vrasa ; kement-se ne d-eo ket c’hoaz a-walc’h da Jezus-Krist evit diskouez he holl garantez.\n16. — Ar garantez-se a zistag an holl eneou mad dioc’h an traou krouet hag ho c’has er-meaz anezho ho-unan. Ac’hano e teu d’ezho an er-ze, ar garantez vras-se hag ar c’hoant ho deuz da veza merzeriet, an dudi ho deuz e-kreiz ho foaniou, ar mall ho deuz da gaout ha da c’houzanv ar pez a laka nec’h ha spount e kaloun tud ar bed. Sant Amgroaz a lavar : gloar ar c’hristen mad a zo o tougenn war-n-ez-han he-unan merkou kroaz Doue.\n17. — Ha penaos, o va Doue, e c’hallin-me rei d’e-hoc’h netra hag a dalfe ho karantez vraz-meurbed ? Dleet e ve rei goad evit goad. Plijet gan-e-hoc’h eta e c’hallfen-me skuilla va goad evid-hoc’h war ar groaz a vriataan ! O kroaz sakr, digemerit ac’hanoun etre ho tivreac’h ! Kurunen galet, digorit, digorit frank evit ma c’hellin lakaat va fenn e-kichen penn va Zalver ! Ha c’houi, tachou lemm ha kriz, deut buan er meaz euz a zaouarn glan va Doue, deut d’am zoulla bete poull va c’haloun, evit ma ’z aïo doun enn-hi ar c’hlac’har hag ar garantez ! Marvet oc’h, eme zant Paol, evit beza Roue dre ar garantez war ar re veo ha war ar re varo.\n18. — An nerz euz ho karantez, an nerz-se a zistag ar c’halounou diout-ho ho-unan, bez’ e deuz ive torret ha teuzet ar skourn a ioa enn hor c’halounou-ni, va Doue ! ha breman eo beo enn-ho tan ho karantez. Mesvit, mesvit anezho gant gwin ho koad sakr, kreskit enn-ho ho tan amm, evit ma vezint teuzet gant ho karantez. Ho kroaz, Aotrou va Doue, a zo rouanez ar c’halounou : grit mac’h anavezo an holl eo perc’hen va c’haloun-me. O va Jezus ha va fl c’harantez, ha petra hoc’h euz-hu great ? Deuet oc’h evit va farea, ha setu em oun evel pa em be bet eun taol digan-e-hoc’h em c’haloun ; deut oc’h evit deski d’in beva er-vad, ha setu em beuz evel kollet va spered. o ! mar d-eo ho karantez eo am laka evel fall ha diskiant, eurusa follentez ! fura follentez ! Grit, Aotrou va Doue, ma vezin evel-se epad va buez hed-da-hed ! Kement tra a welan oc’h ar groaz a lavar d’in karet ac’hanoc’h, o va Jezus ! ar c’hoat, gouliou ho korf sakr, ha dreïst pep tra ho karantez a zesk d’in karet ac’hanoc’h muioc’h-mui, ho karet hep ankounac’haat ac’hanoc’h birviken.\n19. — A-raok karet Jezus gant eur wir garantez, ez eo red klask an hent mad, ha setu penaos, eme zant Thomaz, e teuimp a-benn da gemeret an hent-se. Da genta, ez eo red e ve atao dirak hon daoulagad madelesiou Doue e-kever an holl hag enn hor c’hever hon-unan ; d’an eil, lakaat evez ema an Aotrou-Doue bepred o c’hober d’e-omp eur vad-bennag, ne baouez da garet ac’hanomp hag e fell d’ezhan, d’he dro, e ve karet ive gan-e-omp ; d’an trede, diouall mad ouz an distera tra a ve da zisplijout d’ezhan ; d’ar pevare, dilèzel holl draou an douar : ar madou, an enoriou hag holl c’hoantegesiou fall ar galoun. An tad Tauler a lavar c’hoaz : « Kaera a zo evit karet Jezus-Krist gant eur wir garantez eo lakaat ar spered da choum hep distrei diwar he boaniou evid-omp. »\n20. — Trei hor spered war boaniou hor Zalver a zo, e-touez an oll bedennou santel, ar wella, an denerusa, an hini a blij muia da Zoue, hag a re ar muia laouenedigez da galoun ar pèc’her hag ar muia karantez d’ar c’halounou tener. Euz a be-leac’h e teu d’e-omp-ni kement vad hor beuz, nemet euz a groaz hor Zalver ? Euz a be-leac’h hor beuz-ni fisianz e vezo lamet hor pec’hejou hag ez aïmp d’ar Baradoz ? Euz a be-leac’h e teu d’e-omp nerz a-eneb an temptasionou, euz a be-leac’h ar sklerijen, ar garantez hag ar c’hoant hor beuz da zistrei oc’h Doue nemet euz a boaniou hor Zalver ? Abek en doa eta an Abostol sant Paol da lavaret ez eo eskumunuget an hini ne gar ket Jezus-Krist.\n21. — N’euz netra hag a ve ker mad da lakaat eun ene da zont da veza santel, eme sant Bonavantur, evel ma’z eo pedi a galoun ha gant preder war Jezus-Krist stag oc’h ar groaz ; alia a ra ac’hanomp da bedi bemdez evel-se, mar fell d’e-omp e kreskfe karantez Doue enn-omp ; sant Augustin a gred e kresk muioc’h dirak Doue ar mad a zo enn-omp, o skuilla eur berad daelou hep-ken war maro ha gloasiou hor Zalver, eget na greskfe o iun bemdez diwar bara ha dour. Dre-ze e welomp n’ho deveuz bet ar zent ken preder nemet da bedi ha da ouela e-c’harz treid ar groaz. Setu penaos ez eo deut sant Fransez Asiz da veza evel eun eal war an douar. Eun dervez ma rede stank an daelou euz he zaoulagad, unan-bennag a c’houlennaz out-han perak e ouele :\n« Gouela a ran, eme ar zant, war ar poaniou hag ar vez en deuz bet va Zalver da c’houzanv ; hag ar pez a c’hlac’har muia va c’haloun eo gwelet ez eo ankounac’heat gant an dud, gant ar re en deveuz bet kemend-all a boaniou evit-ho. »\nNeuze he zaelou a ziredaz ker stank, ma lakeaz ive da ouela an hini en devoa goulennet an dra-ze out-han. Ar zant-se a ouele o klèvet eun eon o klemm war-lerc’h he vamm, pe evit eun dra-bennag all disteroc’h c’hoaz ; neuze e teue da zonj d’ezhan euz a boaniou Jezus-Krist. Bez’ e voa klanv eun dervez, pa voe lavaret d’ezhan lenn eul levr mad-bennag. Va levr, emez-han, a zo Jezus oc’h ar groaz. Setu perak e kelenne atao ar re a ioa dindan-han da zonjal bepred e poaniou hor Zalver, rak piou-bennag ne deu ket he galoun da domma gant karantez, o welet Jezus oc’h ar groaz, hen-nez, eme-z-han, ne garo Doue birviken.\nJezus va Doue, tremenet ho peuz tri bloaz ha tregont e-kreiz al labourou hag ar poaniou, roet ho peuz ho koad hag ho puez evit savetei an holl dud, enn eur ger, ne d-euz netra na vent bet great gan-e-hoc’h evit beza karet gant an dud. Hag hi o c’houzout an dra-ze, penaoz e c’hellont-hi c’hoaz choum hep karet ac’hanoc’h ? An dud-ze dizanaoudek a zo anezho evelato, ha me zo-ken a zo gant unan anezho. Keuz am beuz, o va Jezus ; bezit truez ouz-in ! Va c’haloun a roan d’e-hoc’h evit an droug am beuz great enn ho kever ; kinnig ha rei a ran anezhi d’e-hoc’h, o va Doue. Mar d-oun bet dizanaoudek, hag ez oun ’bet, keuz ha glac’har am beuz brema. Ia, keuz am beuz, hag ho karet a ran euz a greiz va c’haloun. O va ene, kar eun Doue a zo bet liammet evel eun torfedour, skourjezet, goapeat ha staget oc’h eur groaz evit da zilvidigez. Ia, va Zalver ha va Doue, karet a ran ha karet ac’hanoc’h a fell d’in da virviken ; grit ma talc’hinn sonj mad euz ar poaniou ho peuz gouzanvet evid-oun ha na ankounac’haïn ket ive dont d’ho karet.\nLiammou sakr, c’houi ho peuz staget Jezus, va Zalver, stagit ac’hanoun ive stard oc’h Jezus ; drein spern a ioa eat e penn Jezus tro-war-dro, toullit doun va c’haloun ha grit ma karin Jezus evit mad ; tachou kalet a dreuzas treid ha daouarn Jezus, stagit ac’hanoun oc’h ar groaz, evit ma vevin ha ma varvin a-unan gant Jezus. Goad sakr Jezus, mesvit ac’hanoun gant karantez va Doue ; maro Jezus, grit ma varvin da c’hoantegèsiou an douar. Treid va Zalver, briataat a ran ac’hanoc’h, tennit ac’hanoun euz an ifern, rak eno, siouaz ! ne ven mui evit karet ac’hanoc’h, o va Jezus, c’houi a zo ker mad ; saveteit ac’hanoun ha grit ma vezin atao a-unan gan-e-hoc’h, mirit na bellaïn morse diouz-hoc’h. Gwerc’hez Vari, mamm va Zalver, astennit ho tourn da eur pèc’her paour en deuz c’hoant da garet he Zoue ; en em erbedi a ran ouz-hoc’h, roit nerz d’in dre ar garantez ho peuz oc’h Jezus.\nAdtapet diwar « https://br.wikisource.org/w/index.php?title=Kenta_kentel&oldid=74620 »\nKemmoù diwezhañ degaset d'ar bajenn-mañ d'an 19 Gwe 2015, da 12:29.


Republik Asti - Wikipedia\nItalia e 1812\nRepublik Asti a oa ur republik verrbad, savet e 1797 e kêr Asti, e Piemonte, en Italia, diwar efedoù an Dispac'h gall, donedigezh arme ar jeneral gall Napoleone Buonaparte da Italia, hag Arsav-brezel Cherasco.\nEn noz etre an 27 hag an 28 a viz Gouhere 1797, en em vodas ur bagadig keodedourien, hag er penn anezhañ an alvokidi Secondo Arò, Gioachino Testa, Felice Berruti hag ar medisin Secondo Berruti, enebet ouzh gouarnamant Savoia, da embann ar Repubblica Astese, Republik Asti.\nHounnezh a voe ur republik jakobin emren, etre daouarn ar bobl, met ne badas nemet tri deiz. D'an 30 a viz Gouhere e tegouezhas arme Rouantelezh Sardigna da adlakaat urzh ar roue en he sav en-dro.\nHiriv eo gwelet evel unan eus an emsavioù broadel a gasas da embann Unvaniezh Italia d'an 20 a viz Gwengolo 1870.\nEn 1797 edo Rouantelezh Piemonte-Sardigna e peoc'h goude ur brezel ouzh Republik Bro-C'hall etre 1792 ha 1796. Trec'h e voe ar jeneral Napoleone Buonaparte en emgann Millesimo, ha sinet e voe Arsav-brezel Cherasco a-raok Feur-emglev Pariz (1796).\nAdtapet diwar « https://br.wikipedia.org/w/index.php?title=Republik_Asti&oldid=1895769 »\nKemmoù diwezhañ degaset d'ar bajenn-mañ d'an 19 C'hwe 2021, da 13:00.